title: M551 Sheridan

text: Sheridan suunniteltiin vuonna 1959 korvaamaan M41- ja M56-panssarivaunut, jotka silloin olivat Yhdysvaltain maavoimien käytössä. Vaunu suunniteltiin ilmakuljetettavaksi ja kykeneväksi liikkumaan vedessä. Tuotanto kesti vuodet 1965-1970, jolloin General Motors oli ehtinyt valmistaa noin 1 700 vaunuyksilöä. Vuonna 1969 vaunuja lähetettiin Vietnamin sotaan, jossa ne pian saivat huonon maineen heikkouksiensa ja maastoon sopimattomuuden takia. Ongelmia korjattiin, ja vaunut toimivat hyvin, kunnes ne vuonna 1971 vedettiin pois Vietnamista.


title: M551 Sheridan

text: Vietnamin kokemuksien perusteella Sheridania paranneltiin edelleen, ja vaunut toimivat hyvin Panaman operaatiossa 1989 ja Persianlahden sodassa 1991. Yhdysvaltain maavoimien Kalifornian aavikon koulutuskeskuksessa on 300 Sheridania esittämässä nykyaikaisia venäläisiä panssarivaunuja.


title: Pekoraali

text: Pekoraali ( 'karja') tarkoittaa typerän mahtipontista ja naurettavaa kirjoitelmaa tai puhetta.


title: Pekoraali

text: Sana "pekoraali" on tullut suomen kieleen ruotsista ("pekoral"), jossa sana tavataan ensi kerran 1790-luvulla. Substantiivi "pekoral" tarkoittaa kirjoitelmaa, jonka hupsuus ja mahtipontisuus synnyttää tahtomattaan naurettavan vaikutelman; adjektiivi "pekoral" tarkoittaa 'laumoille suunnattua' kirjallisuutta tms.


title: Pekoraali

text: Alun perin sana on latinalaista perua: "pecoralis" tarkoittaa 'karjalle, laumalle sopivaa' (lat. gen. "pecoris").


title: Pekoraali

text: Suomenkielisessä kirjallisuudessa sanan "pekoraali" tunnetuin esiintymä lienee Lewis Carrollin kirjaan "Liisan seikkailut peilimaailmassa" (1871) sisältyvässä runossa "Pekoraali" (), jonka suomensivat Kirsi Kunnas ja Eeva-Liisa Manner vuonna 1974.


title: Kiinalainen

text: Kiinalainen voi tarkoittaa:


title: Karjalainen (sanomalehti)

text: Karjalainen on Joensuussa ilmestyvä, sitoutumaton 7-päiväinen sanomalehti. Lehden päätoimittaja on Pasi Koivumaa (1.7.2008 alkaen). Edellinen päätoimittaja filosofian tohtori Pekka Mervola siirtyi Keskisuomalaisen päätoimittajaksi. Lehden toimitus on Noljakassa. Lehti siirtyi tabloid-kokoon 15. maaliskuuta 2016.


title: Karjalainen (sanomalehti)

text: Karjalaista julkaisee Pohjois-Karjalan Kirjapaino Oyj. Konserniin kuuluvia lehtiä ovat Joensuussa ilmestyvä Karjalan Heili, Lieksan Lehti, Ylä-Karjala (Nurmes), Pogostan Sanomat (Ilomantsi), Outokummun Seutu, Pielisjokiseutu (Eno ja Kontiolahti) ja Parikkalan-Rautjärven Sanomat. Lehtiyhtiön suurin omistaja on Laakkosen suku. Koivumaa on samalla Pohjois-Karjalan Kirjapainon lehtitoimialan johtaja.


title: Karjalainen (sanomalehti)

text: Karjalainen on perustettu vuonna 1874 nimellä Karjalatar. Lehti oli Kansallisen Kokoomuksen äänenkannattaja vuoteen 1994 asti. Karjalaisen levikkialue käsittää Pohjois-Karjalan maakunnan. Sen levikki on 44 728 kappaletta (vuonna 2011) ja lukijamäärä on 109 000 (2012).


title: Karjalainen (sanomalehti)

text:
Lehti on osakkaana Väli-Suomen Media Oy:ssä, joka julkaisee yhteisiä Sunnuntaisuomalainen-sivustoja yhdessä viiden muun lehden kanssa: Savon Sanomat, Keskisuomalainen, Etelä-Suomen Sanomat ja Pohjalainen Ilkka. Ilkan ja Pohjalaisen kanssa yhteistyö päättyi vuoden 2013 lopussa.Karjalainen on valinnut Pohjois-Karjalan vuoden urheilijan vuodesta 1952 lähtien.
Vuosikymmenien mittaisia lehden järjestämiä kilpailuja ovat valinnat vuoden koiraksi ja koirankasvattajaksi sekä karjalaisen kalakilpailu eli kilpailu vuoden suurimmista kaloista.
Karjalainen on valinnut vuodesta 2017 maakunnallisen kulttuuritekopalkinnon.


title: Pyhän Yrjön risti

text: Pyhän Yrjön Risti (St. George's Cross) on punainen risti valkealla tai hopeisella pohjalla, ristin palkkien risteyskohdan ollessa vaakasuunnassa kentän keskellä. Pyhän Yrjön ristilipun ovat ottaneet käyttöönsä muun muassa Genovan tasavalta ja sittemmin Genovan kaupunki (vuonna 1096), Georgia sekä Englannin kuningaskunta (vuonna 1190).


title: Englannin vaakuna

text: Englannin vaakunassa on punaisella pohjalla kolme kultaista kävelevää kohtikatsovaa leijonaa (englanniksi "Gules, three lions passant guardant Or"). Tämä vaakuna on ollut käytössä 1200-luvulta asti nykymuotoisena.


title: Englannin vaakuna

text: Ensimmäinen varmuudella identifioitu Englannin vaakuna periytyy kuningas Henrik II Plantagenetilta, jonka vaakunassa oli kultaisessa kentässä kaksi kultaista kävelevää leijonaa. Hän lisäsi yhden leijonan äitinsä, Normandian herttuakunnan, vaakunaansa, jossa oli punaisessa kentässä yksi kultainen kävelevä leijona, symboloimaan myös Englannin kuninkuutta. Kuningas Rikhard I Leijonamieli käytti vaakunaa, jossa oli punaisessa kentässä kaksi kultaista taistelevaa leijonaa. Nykymuotoonsa vaakuna vakiintui Rikhardin veljenpojan Henrik III:n valtakaudella.


title: Yhdistyneen kuningaskunnan vaakuna

text: Ison-Britannian ja Pohjois-Irlannin yhdistyneen kuningaskunnan vaakuna on Yhdistyneen kuningaskunnan monarkin (tällä hetkellä kuningatar Elisabet II) virallinen vaakuna (vain hänen roolissaan Yhdistyneen kuningaskunnan kuningattarena). Vaakunasta käytetään Skotlannissa eri versiota kuin Englannissa, Walesissä ja Pohjois-Irlannissa, joissa käytetään yleisintä versiota. Myös Britannian hallitus käyttää hieman eri versiota, joka perustuu Englannissa, Walesissä ja Pohjois-Irlannissa käytettyyn versioon. Hallituksen versio on käytössä esimerkiksi kaikissa Yhdistyneen kuningaskunnan passeissa.


title: Yhdistyneen kuningaskunnan vaakuna

text: Vaakunan kilpi on jaettu neljään osaan: heraldisen järjestyssäännön mukaisesti kentissä 1 ja 4 Englannin vaakuna (punaisessa kentässä kolme kultaista, kävelevää, kohtikatsovaa leijonaa), kentässä 2 Skotlannin vaakuna (kultaisessa kentässä punaisen liljakoroisen kaksoisreunuksen ympäröivä, punainen, ryntäävä leijona) ja kentässä 3 Irlannin vaakuna (sinisessä kentässä kultainen harppu). Englantia edustava leijona ja Skotlantia edustava yksisarvinen ovat kilven kannattelijat. Kilven kruunaa pyhän Edwardin kruunu, jonka päällä on koko Britannian (myyttinen) kansalliseläin/symboli eli leijona. Myös tällä leijonalla on pyhän Edwardin kruunu päässään. Vaakunan alaosassa lukee Yhdistyneen kuningaskunnan ranskankielinen motto "Dieu et mon droit", eli "Jumala ja oikeuteni".


title: Yhdistyneen kuningaskunnan vaakuna

text: Skotlannissa käytetään vaakunaa jossa kentissä 1 ja 4 on Skotlannin vaakuna ja kentässä 2 Englannin, sekä kentässä 3 Irlannin vaakuna. Skotlannin vaakunassa myös kilven kannattajat vaihtavat paikkaa ja esimerkiksi motto ja kruunu kilven päällä vaihtuvat.


title: Yhdistyneen kuningaskunnan vaakuna

text: Virallinen heraldinen selitys Englannissa, Walesissa, Pohjois-Irlannissa käytettävästä vaakunasta (Englanniksi):


title: Yhdistyneen kuningaskunnan vaakuna

text:
Nykyinen kuninkaallinen vaakuna on yhdistelmä kuningaskunnista, jotka muodostavat Yhdistyneen kuningaskunnan, ja sen alkuperä voidaan jäljittää Englannin ja Skotlannin kuninkaiden ensimmäisiin vaakunoihin. Monia muutoksia tapahtui satojen vuosien aikana kun Yhdistynyt kuningaskunta ja sen hallitsijat saivat uusia alueita haltuunsa tai vaativat muita alueita itselleen, ja samalla lisäsivät niiden kuningaskuntien tai alueiden vaakunat Yhdistyneen kuningaskunnan vaakunaan. Alla oleva taulukko jäljittää Yhdistyneen kuningaskunnan vaakunat aina Englannin kuningas Richard I:n ja Skottien kuningas William I:n alkuperäisiin vaakunoihin, joiden epäillään olevan maailman vanhimmat vielä käytössä olevan valtakunnan vaakunat.
Skotlannin kuningas Jaakko IV kruunattiin myös Englannin ja Irlannin kuninkaaksi (Englannissa ja Irlannissa hänestä käytettiin nimeä Jaakko I). Samalla Englannin ja Skotlannin valtaistuimet yhdistyivät personaaliunioniin. Vaikka Jaakko I kruunattiinkin koko Ison-Britannian kuninkaaksi, Englannin ja Skotlannin kuningaskunat eivät yhdistyneet, vaan niille jäi erilliset parlamentit ja lait. Tällä ajanjaksolla myös esiintyi James Cromwellin diktatuurina johtama lyhyt tasavalta-aikakausi.
Vuonna 1707 Englannin ja Skotlannin kuningaskunnat yhdistettiin Ison-Britannian kuningaskunnaksi. Irlanti pysyi erillisenä kuningaskuntana, mutta Britannian monarkki jatkoi Irlannin hallitsemista entiseen tapaan. Myöhemmin vuonna 1801 Irlanti yhdistettiin Ison-Britannian kuningaskunnan kanssa Ison-Britannian ja Irlannin kuningaskunnaksi. Valtakunnan nimi muutettiin nykyiseen muotoonsa kun suurin osa Irlannista itsenäistyi vuonna 1922. Valtakunnan nimi on siis nykyään Ison-Britannian ja Pohjois-Irlannin yhdistynyt kuningaskunta.


title: Yhdistyneen kuningaskunnan vaakuna

text: Yhdistyneen kuningaskunnan hallitus (Her Majesty's Government) käyttää monia eri versioita vaakunasta. Oikealla kuvassa nähtävä vaakuna on yleisin hallituksen versioista. Tämä versio esiintyy myös esimerkiksi:


title: Yhdistyneen kuningaskunnan vaakuna

text: Yhdistyneen kuningaskunnan kuninkaallinen standaari on Ison-Britannian ja Pohjois-Irlannin yhdistyneen kuningaskunnan monarkin lippu. Se on lippuversio vaakunan kilvestä. Skotlannissa käytetään omaa lippuversiota Skotlannissa käytettävästä kilvestä. Muissa Kansainyhteisön maissa, joissa kuningatar Elisabet II hallitsee, käytetään lippuversiota kyseisen maan vaakunasta.


title: Arhangai

text: Arhangai () on yksi Mongolian 21 provinssista. Se sijaitsee maan keskiosassa Ulan Batorin länsipuolella ja rajautuu Bulganin, Övörhangain, Bajanhongorin, Zavhanin ja Hövsgölin provinsseihin. Siellä on vuoden 2010 väestönlaskennan mukaan 84 078 asukasta ja sen pinta-ala on 55 300 neliökilometriä. Provinssin pääkaupunki on Tsetserleg.


title: Arhangai

text: Arhangain pinta-ala on 55 300 neliökilometriä. Sen korkein kohta on Harlagtaivuoren huippu (3 539 m), ja matalin kohta (1 290 m) alueella, jolla Tamir- ja Orhonjoet yhtyvät. Tunnetuin vuori alueella on Horgo-tulivuori, joka on osa Horgo-Terhiin Tsagaan nuurin kansallispuistoa.


title: Arhangai

text: Arhangai jakaantuu 19 pienempään alueeseen, sumiin. Ne ovat:


title: Kansainvälinen solidaarisuussäätiö

text: Solidaarisuus ("Kansainvälinen solidaarisuussäätiö") on suomalainen kehitysyhteistyöjärjestö. Solidaarisuus rakentaa maailmaa, jossa yksikään nainen ei kärsi väkivallasta eikä kukaan elä köyhyydessä. Se tekee työtä naisiin kohdistuvan väkivallan vähentämiseksi, köyhtymisen pysäyttämiseksi sekä globaalin muutoshalun edistämiseksi. Solidaarisuus toimii Nicaraguassa, Somalimaassa ja Keniassa, ja sen työstä hyötyy yli 85 000 ihmistä. Solidaarisuus on Suomen ulkoasiainministeriön kumppanuusjärjestö.


title: Kansainvälinen solidaarisuussäätiö

text: Solidaarisuus on suomalainen, vuonna 1970 perustettu kehitysyhteistyöjärjestö. Sen perusti Suomen Sosialidemokraattinen Puolue itsenäiseksi säätiöksi. Toiminnan alkuaikoina Solidaarisuus oli tukemassa vapautusliikkeiden kamppailua yksinvaltaisten hallitsijoiden ja sotilasdiktatuurien kaatamiseksi eri puolella maailmaa.


title: Kansainvälinen solidaarisuussäätiö

text: 1980-luvulla järjestön toiminta alkoi muuttua kampanjoinnista ja lyhytaikaisesta avustamisesta kohti kehitysyhteistyötä. Vuonna 1982 aloitettiin Nicaraguassa La Dalian lastenruokahanke, josta kasvoi aikansa suurin suomalainen järjestöhanke Nicaraguassa. Vuonna 1985 Solidaarisuus oli perustamassa Kepaa. Vuonna 1989 säätiö aloitti toimintansa Ugandassa tukemalla kirjapainoa lukutaidon lisäämiseksi. Sekä Nicaraguassa että Ugandassa painopisteeksi muodostui maaseutukehitys ja pienviljelijöiden tukeminen. Lisäksi maissa on tehty perheväkivallan vastaista työtä. Toiminta Ugandassa jouduttiin lopettamaan kehitysyhteistyön suunnattujen määrärahojen rajujen leikkausten takia vuonna 2016.


title: Kansainvälinen solidaarisuussäätiö

text: Vuonna 2000 Solidaarisuus aloitti työn Somalimaassa painopisteinä erityisesti nuorten ammatillinen koulutus, naisten yhteiskunnallinen osallistuminen ja tyttöjen sukupuolielinten silpomisen vastainen työ.


title: Kansainvälinen solidaarisuussäätiö

text: Solidaarisuus aloitti vuonna 2001 lähialueyhteistyön Venäjän Karjalassa ja teki perheväkivallan vastaista työtä Sortavalassa. Yhteistyö loppui vuonna 2012. Vuonna 2015 Solidaarisuus aloitti uuden kehitysyhteistyöhankkeen Keniassa.


title: Kansainvälinen solidaarisuussäätiö

text: Solidaarisuudesta tuli ulkoasiainministeriön kehysjärjestö vuonna 2001 ja kumppanuusjärjestö vuonna 2003. Solidaarisuus on myös Reilun kaupan edistämisyhdistyksen perustajajäsen ja Vastuullinen Lahjoittaminen ry:n jäsen. Solidaarisuus on myös yksi yhdeksästä Nenäpäiväsäätiöön kuuluvasta järjestöstä. Nenäpäiväsäätiö järjestää vuosittain Nenäpäivä-keräyksen, jonka tuotto kanavoidaan järjestöjen kehitysyhteistyökohteisiin.


title: Kansainvälinen solidaarisuussäätiö

text: Presidentti Tarja Halonen on Solidaarisuuden entinen puheenjohtaja ja nykyinen kunniapuheenjohtaja.


title: Kansainvälinen solidaarisuussäätiö

text: Solidaarisuus edistää naisten oikeuksia ja kestävää toimeentuloa yli 105 paikallisyhteisössä Somalimaassa, Keniassa ja Nicaraguassa. Solidaarisuus toimii yhteistyössä paikallisten kumppanijärjestöjen kanssa, jolloin osaaminen jää heille.


title: Kansainvälinen solidaarisuussäätiö

text: Solidaarisuuden toimintatapaan kuuluu tarjota kumppaneille asiantuntijuutta, tukea ja rahoitusta sekä seurata tarkasti työn edistymistä ja kerätä oppeja. Huolellisuuteen ja laatuun panostaminen takaavat, että työn vaikutukset yhteisöissä ovat pysyviä.  Kumppanijärjestöt ovat Solidaarisuuden työn ytimessä. Heillä on tarvittava paikallistuntemus ja halu toimia yhteisönsä hyväksi. He suunnittelevat itse toimintaansa ja päättävät, miten ongelmia olisi parasta ratkoa juuri heidän yhteisössään. Vaikuttajat ja vapaaehtoiset jalkautuvat yhteisöihin levittämään tietoa ja osaamista. He ovat rohkeita aktiiveja ja esikuvia, jotka innostavat muut mukaan. Vain yhteisön sisältä alkava muutos on kestävä.


title: Kansainvälinen solidaarisuussäätiö

text: Kehityshankkeista hyötyvät ihmiset osallistuvat niiden suunnitteluun, toteutukseen ja seurantaan. Solidaarisuus seuraa systemaattisesti hankkeiden kulkua, tuloksia ja vaikuttavuutta sekä itse että tilaamalla seurantaa ulkopuolisilta arvioijilta. Suomalainen työntekijä paikan päällä ja yhteistyö luotettavien paikallisten kumppanijärjestöjen kanssa varmistavat, että Solidaarisuuden työ vahvistaa kestävällä tavalla paikallista kansalaisyhteiskuntaa.


title: Kansainvälinen solidaarisuussäätiö

text: Solidaarisuus julkaisee Solidaarisuus-lehteä sekä sähköisiä uutiskirjeitä.


title: Kansainvälinen solidaarisuussäätiö

text: Kehitysyhteistyön lisäksi Solidaarisuus vahvistaa globaalien kysymysten ja niiden vaikutusten ymmärtämistä Suomessa sekä innostaa ihmisiä globaalin vastuun jakamiseen ja solidaarisuuteen. Solidaarisuus tuottaa globaalikasvatukseen soveltuvaa viestintämateriaalia ja julkaisee kehityskysymyksiä valottavaa Solidaarisuus-visaa. Solidaarisuusteot-kampanja kannustaa ihmisiä sekä tekemään että näkemään solidaarisuustekoja ja kertomaan niistä kaikille. Solidaarisuus on sen pohjalta mukana Nuorten Akatemian ja muiden yhteistyötahojen Tarinoita Solidaarisuudesta -kouluvierailuhankkeessa. Solidaarisuus osallistuu myös erilaisiin tapahtumiin, kuten Educa-messuille ja Maailma kylässä -festivaalille sekä järjestää omia tapahtumia.


title: Kansainvälinen solidaarisuussäätiö

text: Solidaarisuuden kehitysyhteistyöohjelma (2016-2017) perustuu kehitysvisiolle, jonka mukaan sen kehitysyhteistyöohjelman toiminta-alueilla asuvilla naisilla ja miehillä on paremmat edellytykset elää ihmisarvoista ja onnellista elämää. Visiota edistetään kahden tavoitteen avulla:


title: Kansainvälinen solidaarisuussäätiö

text: Solidaarisuuden työ sukupuolten välisen tasa-arvon parissa tähtää naisten itsemääräämisoikeuden toteutumiseen Solidaarisuuden toiminta-alueilla. Jokaisella naisella on oltava oikeus päättää itse omasta kehostaan. Tavoitteena on vahvistaa naisten ja tyttöjen ruumiillisen koskemattomuuden suojaa, parantaa naisten taloudellista asemaa ja lisätä naisten mahdollisuuksia vaikuttaa paikallisiin kehitysprosesseihin.


title: Kansainvälinen solidaarisuussäätiö

text: Hankkeissa koulutetaan naisia ja miehiä tasa-arvon merkityksestä, ihmisoikeuksista, tyttöjen sukuelinten silpomisen haittavaikutuksista ja perheväkivallan ehkäisystä. Kun naisten ja miesten sekä tyttöjen ja poikien tieto omista oikeuksistaan kasvaa, on heillä mahdollisuus vaikuttaa yhteisöissään ja osallistua taloudelliseen, sosiaaliseen tai terveydelliseen asemaansa liittyvään päätöksentekoon.


title: Kansainvälinen solidaarisuussäätiö

text: Solidaarisuuden kehitysyhteistyöohjelma tähtää siihen, että kaikki ihmiset sukupuolesta riippumatta voivat omalla työllään ansaita tarvittavan ja kestävän toimeentulon. Tavoitteena on kehittää tuotantoa ja laajentaa ihmisten toimeentuloamahdollisuuksia.


title: Kansainvälinen solidaarisuussäätiö

text: Ohjelma keskittyy kaikkein köyhimpien perheiden toimeentulon ja ruokaturvan parantamiseen. Erityisesti se paneutuu naisviljelijöiden aseman kehittämiseen ja osuuskuntien tukemiseen.


title: Kansainvälinen solidaarisuussäätiö

text: Solidaarisuus on toiminut Nicaraguassa 1980-luvun alusta lähtien. Toiminta on laajentunut asteittain köyhyyden poistamiseen, tuloerojen kaventamiseen ja koulutuksen sekä sukupuolten välisen tasa-arvon lisäämiseen. Erityisesti järjestö tukee pienviljelijöiden tuotannon parantamista kestävällä tavalla. Toimimalla yhteistyössä paikallisten osuuskuntien ja järjestöjen kanssa Solidaarisuus vahvistaa Nicaraguan kansalaisyhteiskuntaa ja varmistaa hankkeiden tuloksellisuuden. Solidaarisuudella on useita hankkeita Nicaraguassa.


title: Kansainvälinen solidaarisuussäätiö

text: Solidaarisuus on toiminut Somalimaassa vuosituhannen vaihteesta lähtien. Solidaarisuuden hankkeet pyrkivät kohentamaan ihmisten toimeentuloa ja vastaamaan kehittyvän maan yhteiskunnallisiin tarpeisiin. Somalimaan ruokaturvaa pyritään edistämään maataloutta parantamalla ja uusia toimintamuotoja kehittämällä. Solidaarisuus myös parantaa naisten asemaa Somalimaassa naisten sukuelinten silpomisen vastaisten hankkeiden avulla.


title: Kansainvälinen solidaarisuussäätiö

text: Solidaarisuus on ainoa suomalainen kehitysyhteistyöjärjestö, jolla on ollut yli kymmenen vuoden ajan pysyvä toimisto ja suomalainen maakoordinaattori Somalimaassa.


title: Kansainvälinen solidaarisuussäätiö

text: Solidaarisuuden uusin ohjelmamaa on Kenia. Siellä on voimassa suhteellisen kattava oikeusjärjestelmä naisten oikeuksien turvaamiseksi, mutta monet perinteisiin liittyvät asenteet ja tavat heikentävät naisten asemaa. Solidaarisuuden kehitysyhteistyön kohdealueeksi on valittu Kisiin maakunta Nyanzan läänistä. Naisten asema on siellä erityisen heikko - heihin kohdistuva väkivalta on yleistä ja tyttöjen sukuelinten silpominen tehdään yhä noin 96 prosentille tytöistä. Solidaarisuus tekee Keniassa kumppanijärjestöjensä kanssa tyttöihin ja naisiin kohdistuvan väkivallan vastaista työtä.


title: Kansainvälinen solidaarisuussäätiö

text: Solidaarisuuden kehitysyhteistyöhankkeiden suurin rahoittaja on ulkoasiainministeriö. Lisäksi hankkeita rahoitetaan yksityisten ihmisten ja yritysten lahjoituksilla. Vuonna 2016 ulkoasiainministeriön tuki kattoi 56 prosenttia Solidaarisuuden toiminnasta, loppurahoitus tulee yksityisiltä ihmisiltä ja yrityksiltä. Vuonna 2016 toimintabudjetti oli 2,8 miljoonaa euroa.


title: Kansainvälinen solidaarisuussäätiö

text: Solidaarisuus on solminut ulkoministeriön kanssa kumppanuussopimuksen, jossa järjestö on sitoutunut Suomen kehityspoliittiseen linjaukseen. Linjauksen tavoitteita ovat esimerkiksi oikeudenmukaisen talousjärjestelmän, tasa-arvon ja ihmisoikeuksien edistäminen.


title: Kansainvälinen solidaarisuussäätiö

text: Solidaarisuussäätiön päättäviä elimiä ovat hallitus ja valtuuskunta. Hallituksen valitsee valtuuskunta ja valtuuskunnan SDP. Hallituksen puheenjohtajana toimii Folke Sundman ja valtuuskunnan puheenjohtajana kansanedustaja Ilkka Kantola. Hallituksen ja valtuuskunnan jäsenille ei makseta kokouspalkkioita. Solidaarisuuden toiminnanjohtaja on Miia Nuikka. Järjestön Helsingin toimisto sijaitsee Sörnäisissä. Järjestön kunniapuheenjohtajia ovat pitkäaikainen hallituksen puheenjohtaja Tarja Kantola sekä presidentti Tarja Halonen.


title: Late Registration

text: Late Registration on Kanye Westin toinen albumi. Mediassa albumi sai edeltäjäänsä, "The College Dropout" -albumia, ristiriitaisemman vastaanoton. Albumi kuitenkin palkittiin vuoden 2006 Grammy-palkintogaalassa parhaana rap-albumina.


title: Late Registration

text: Siinä missä Kanye Westin edellinen albumi, "The College Dropout", oli kokonaan hänen omaa tuotantoaan, "Late Registration" -albumilla on useilla kappaleilla myös apulaistuottaja. ”Touch the Sky” -kappale on täysin Just Blazen tuottama.


title: Late Registration

text: Albumilta singleinä julkaistiin kappaleet ”Diamonds from Sierra Leone”, ”Gold Digger”, ”Heard ’Em Say” ja ”Touch the Sky”. On huomattavaa, että ensimmäinen single ”Diamonds from Sierra Leone” on albumilla vain bonusraitana. Albumi myi ensimmäisellä viikollaan 860 000 kappaletta. Albumia on myyty Yhdysvalloissa 3,1 miljoonaa kappaletta ja maailmanlaajuisesti 6 miljoonaa kappaletta. Albumi sijoittuu sijalle 118. "Rolling Stonen" 500 Greatest Albums of All Time -listalla.


title: Skotlannin lippu

text: Skotlannin lipussa on sinisellä kentällä valkoinen Andreaan risti; Pyhää Andreasta pidetään Skotlannin suojeluspyhimyksenä. Lippu on yksi maailman vanhimpia yhä käytössä olevia lippuja, sen käyttöönottovuodeksi on mainittu 832, 815 ja jopa 761.


title: Skotlannin vaakuna

text: Skotlannin vaakuna oli Skotlannin monarkkien virallinen vaakuna, jota käytettiin Skotlannin kuningaskunnan vaakunana ennen vuotta 1603, jolloin Englannin ja Skotlannin kruunut yhdistettiin saman hallitsijan, Skotlannin Jaakko VI:n alaisuuteen. Yhdistymisen jälkeen vaakunasta tuli osa Yhdistyneen kuningaskunnan vaakunaa, jossa on esillä myös Englannin ja Irlannin vaakunat.


title: Skotlannin vaakuna

text: Kilvessä on punainen ja hillitsemätön leijona keltaisella pohjalla, liljakoristeisen kaksoiskehän ympäröimänä. Ensimmäisenä sitä käytti Skotlannin kuningas Vilhelm Leijona. Vaakunassa on punainen leijona istumassa valtaistuimella pidellen miekkaa ja valtikkaa. Alun perin sen molemmilla puolilla oli yksisarvinen. Vaakuna sisältää sanat ""Nemo me impune lacessit"" ("Kukaan ei vahingoita minua rangaistuksetta.")


title: Skotlannin vaakuna

text: Nykymuodossaan Skotlannin vaakuna periytyy kuningas Robert I Brucen aikaan ja Bannockburnin taisteluun 1314. Hän otti Skotlannin vaakunan omakseen entisen sukuvaakunansa (kultaisessa kentässä punainen lakio ja vinoristi) sijaan.


title: Elmu

text: Elävän musiikin yhdistys ELMU ry (lyhyemmin Elmu) on helsinkiläinen yhdistys, jonka tehtävä on musiikkikulttuurin ja nuorison hyvinvoinnin edistäminen. Elmu ylläpitää ja järjestää toimintaa Helsingin Hietalahdessa sijaitsevassa musiikki- ja kulttuuritalo Nosturissa.


title: Elmu

text: Elmu oli osa 1970-luvun lopulta alkanutta elävän musiikin yhdistysten aaltoa.


title: Elmu

text: Elävän musiikin yhdistys ELMU ry perustettiin vuonna 17. toukokuuta 1978 päämääränä pelastaa helsinkiläinen musiikkielämä. Yhdistys keskittyi järjestämään yhtyeille harjoitus- ja esiintymistiloja. Muutamassa viikossa Elmulla oli kolmisen tuhatta jäsentä. Sen toimisto sijaitsi Eerikinkatu 15:ssä, mutta klubeja järjestettiin Polilla (nykyään Lord-hotelli) ja Natsalla (nyk. Kaarle XII), ikärajattomia keikkoja oli ennen Lepakkoa Koiton juhlasalissa (nyk. Teatro).


title: Elmu

text: Elokuussa 1979 yhdistyksen tukikohdaksi vallattiin Ruoholahdesta alkoholistien yömajana aikaisemmin toiminut vanha maalivarasto, jota kutsuttiin "Lepakkoluolaksi" tai "Lepakoksi". Samoihin aikoihin järjestettiin myös Kaivopuistossa konsertti, jota kutsuttiin Kansanjuhlaksi.


title: Elmu

text: Vuonna 1985 Elmun ympärillä kokoontui ryhmä, joka haaveili omasta paikallisradioasemasta, jonka avulla kehittyvä populaarimusiikki pääsisi paremmin kuuluviin. Vappuna 1985 aloitti Radio City. Elmu muuttui samalla ammattimaisemmaksi ja kansainvälisemmäksi. Elmu myi osuutensa Radio Citystä amerikkalaiselle SBS:lle vuonna 1996, ja radio muutti pois Lepakosta.


title: Elmu

text: Elmun neljäs vaihe alkoi, kun Radio Cityltä vapautuneet tilat täyttyivät. Pienyritysten, käsityöläisten ja Elmun yhteiseloa varjosti kuitenkin Helsingin keskustan laajentuminen länteen. Se nosti Lepakon tontin arvon yli 20 miljoonaan euroon. Elmu ja Lepakko joutuivat luopumaan toimitiloistaan syksyn ja talven 1998 aikana. Kaupunki ehdotti Elmulle korvaavia tiloja Telakkakatu 8:ssa sijaitsevasta Masa Yardsin rakennuksesta. Elmu muutti Nosturiksi ristittyyn rakennukseen loppuvuodesta 1999.


title: Elmu

text: Elmun toiminta painottuu epäkaupallisuuteen ja riipumattomuuteen taiteellisista suunnista. Yhdistyksen perustehtäviin kuuluu musiikkikulttuurin ja nuorison hyvinvoinnin edistäminen. Tähän pyritään luomalla kansainvälisiä yhteyksiä, tuomalla esille musiikkikulttuuria, tiedottamalla ja huomioimalla toiminnassa nuorison tarpeita. Elmulle on tärkeää saada Nosturissa toimivat yhteisöt ja yhteistyökumppanit sitoutumaan sen toimintaan.


title: Elmu

text: Elmu pyrkii palvelemaan nuorisoa ja tarjoaa vaihtoehtoisia ja monimuotoisia tapoja lähestyä kulttuuria ja sosiaalisuutta. Se järjestää muun muassa tapahtumia, konsertteja, diskoja, teknoraveja, teatteria ja taidenäyttelyitä. Näiden lisäksi Elmu on jo pitkään järjestänyt festivaali- ja konserttimatkoja muun muassa Roskildeen ja Sweden Rock Festivaliin.


title: Rajavalvonta

text: Rajavalvonta on valtion suorittamaa toimintaa, jolla se pyrkii parantamaan sisäistä turvallisuuttaan. Yleensä toiminnasta vastaa valtion viranomainen, jonka nimikkeenä on rajavartiolaitos, rajapoliisi tai muu vastaava. Jotkin maat ovat antaneet rajavalvonnan joko poliisin tai asevoimien hoitoon. Rajavartiolainsäädäntö ja rajavartiolaitoksen toimintatavat vaihtelevat maittain. Rajavalvontaviranomainen tekee yleensä läheistä yhteistyötä poliisin, tullin ja asevoimien kanssa.


title: Rajavalvonta

text: Rajavalvonta kuuluu Suomessa sisäministeriön alaisuuteen. Esimerkiksi Venäjällä se kuuluu puolestaan FSB:n ja siten oikeusministeriön toimivaltaan, aiemmin Neuvostoliitossa valtionkomitean tasoisen KGB:n alaisuuteen ja Yhdysvalloissa erityisen Kotimaan turvallisuuden ministeriön alaisuuteen.


title: Rajavalvonta

text: Rajavalvontaan tyypillisesti liittyviä tehtäviä ovat valtion rajojen valvominen, rajan ylittävien henkilöiden ja ajoneuvojen tarkistaminen, laittomien rajanylitysten estäminen, laittomien tavaroiden (esimerkiksi aseet ja huumausaineet) maahantuonnin estäminen sekä rajaloukkaustapausten tutkiminen.


title: Galaktinen sisällissota

text: Galaktinen sisällissota (2 BBY – 4 ABY) on nimitys konfliktille George Lucasin "Tähtien sota" -maailmassa. Sota käytiin Galaktisen Imperiumin ja Kapinaliiton välillä. Sisällissota päättyi lopulta kapinallisten voittoon.


title: Galaktinen sisällissota

text: Galaktinen sisällissota alkoi noin kaksi vuotta ennen Yavinin taistelua. Näihin aikoihin Darth Vaderilla oli salainen oppipoika, joka mestarinsa käskystä lähti etsimään galaksista kapinallisia johtajia ja heidän avulla luoda armeija Imperiumia vastaan. Oppipoika luuli, että tarkoituksena oli luoda keisari Palpatinelle hämäys, jotta hän ja Vader kukistaisivat hänet, mutta tosiasiassa Vader suunnitteli näiden johtajien teloitusta. Hän ja keisari melkein onnistuivat, mutta oppipoika pelasti kapinalliset uhratessaan itsensä. Johtajat olivat Alderaanin senaattori Bail Organa, Corellian senaattori Garm Bel Iblis ja senaattori Mon Mothma. Corellian sopimuksella he perustivat Kapinaliiton ja ottivat Marekin suvun symbolin sen logoksi. Kapinallisten ensimmäiset tukikohdat sijaitsivat Dantooinessa ja myöhemmin Yavin 4:ssä. Aluksi Imperiumi piti Kapinaliittoa pienenä ja mitättömänä, mutta kapinallisten saatua palkkasoturi Kyle Katarnin ansiosta Imperiumin superaseen, Kuolemantähden piirustukset, kaikki muuttui. Tästä seurasi Yavinin taistelu, jossa kapinalliset tuhosivat Kuolemantähden ja tämän jälkeen Imperiumi tajusi, että Kapinaliitto on uhka Imperiumille, ja niinpä Imperiumi aloitti täysinäisen sodan heitä vastaan.


title: Galaktinen sisällissota

text: Scarifin taistelu käytiin elokuvassa "Rogue One." Kun Kapinaliitto kuuli Kuolemantähdestä, he alkoivat menettää toivon, kunnes yksi Kuolemantähden pääsuunnittelijoista, Galen Erso, lähetti salaisen viestin kapinaliitolle loikanneen Imperiumilaisen pilotin Bodhi Rookin mukana Kapinaliitolle. Kapinaliitto vapautti Galenin tyttären Jyn Erson pelastamaan Galen. Galenin vapautus epäonnistuu, mutta Jyn sai hänen viestistään selville, että hän oli tahallaan suunnitellut Kuolemantähteen heikkouden. Mutta jotta heikkous voitiin paljastaa, Kapinaliitto tarvitsi Kuolemantähden tekniset piirustukset, jotka Galen oli toimittanut Imperiumin tukikohtaan Scarif-planeetalle. Jyn yritti saada Kapinaliiton tekemään isku Scarifiin, mutta Kapinaliiton johtajat pelon valtaamana eivät suostuneet. Jyn päätti viedä ryhmänsä ja vapaaehtoisia Scarifiin ilman Kapinaliiton suostumusta.


title: Galaktinen sisällissota

text: Jynin ryhmä onnistuu tunkeutumaan Scarifille, ja kun kapinalliset saivat kuulla tästä, he lähettävät laivaston Jynoin tueksi. Laivasto ottaa yhteen Imperiumin laivaston kanssa samalla kun Jynin joukot pidättelevät Imperiumilaisia Jynin varastaessa Kuolemantähden piirustukset. Molemmat osapuolet kärsivät huomattavia tappioita, mutta lopulta Jyn saa lähetettyä piirustukset kapinallisille juuri ennen kuin Kuolemantähti itse saapuu paikalle ja tuhoaa Imperiumin tukikohdan sekä Jynin ja tämän joukot. Darth Vader yrittää itse pysäyttää kapinallisten pako, mutta kapinalliset prinsessa Leian johdolla saa suunnitelmat haltuunsa ja pakenevat Tantive IV:lla.


title: Galaktinen sisällissota

text: Yavinin taistelu käytiin Tähtien sota -elokuvassa "". Taistelu on yksi tieteiselokuvien kuuluisimmista kohtauksista. Kohtaus pohjautuu paljolti brittiläiseen sotaelokuvaan "The Dam Busters".


title: Galaktinen sisällissota

text: Prinsessa Leia Organa toi Yavin-planeetan neljännessä kuussa sijaitsevaan kapinallisten päämajaan Imperiumin superaseen Kuolemantähden tekniset pohjapiirrokset. Kenraali Jan Dodonnan johdolla kapinalliskomentajat tutkivat niitä saadakseen selville Kuolemantähden heikon kohdan. Kapinalliset saivat selville, että taisteluaseman pääreaktoriin johti yksi ilmastointiaukko. Osuma aukkoon tuhoaisi pääreaktorin ja aiheuttaisi ketjureaktion, joka voisi tuhota taisteluaseman. Aukko sijaitsee turbolaserkanuunojen suojelemana syvässä kuilussa. Aukkoon pitää osua protonitorpedolla, sillä aukkoa suojelee sädekilpi, jota ei voi läpäistä lasertykeillä. Aukko on vain kaksi metriä leveä. Kapinallislentäjät uskoivat, ettei siihen voisi osua edes tähtäystietokoneella.


title: Galaktinen sisällissota

text: Imperiumi oli saanut selville päämajan sijainnin ja Kuolemantähti lähestyi Yavinin neljättä kuuta, jotta voisi tuhota sen ja samalla kapinallisten päämajan superlaserillaan. Kapinallisilla olisi vain 15 minuuttia aikaa tuhota Kuolemantähti. Kapinaliitto lähetti kaikki tähtihävittäjänsä. Lentäjien joukossa oli Luke Skywalker, joka oli auttanut Leiaa pakenemaan Kuolemantähdeltä. 30 kapinallisalusta lensi Yavinin ohi Kuolemantähteä kohti. Alukset läpäisivät aseman magneettikentän ja Imperiumin laserkanuunat aloittivat tulituksen. Kuolemantähden puolustuslaitteisto oli kuitenkin suunniteltu suurien aluksien hyökkäystä vastaan ja kapinallishävittäjät olivat liian ketteriä kömpelöille kanuunoille. Biggs Darklighter ja Jek Porkins tuhosivat aseman pinnalla sijaitsevan tornin, mutta lasertykit tuhosivat Porkinsin aluksen.


title: Galaktinen sisällissota

text:
Aseman komentaja, suurmoffi Tarkin ei ymmärtänyt tilanteen vakavuutta, vaan kuvitteli kapinallisten lähettäneen tähtihävittäjät tyhmyyttään ja tietämättömyyttään. Sen sijaan Darth Vader ymmärsi kapinallisten aikeet ja käski lähettää Tie-hävittäjiä, mutta hän sai lähettää vain muutamia, ne jotka olivat hänen suorassa komennossaan. Tie-hävittäjät hyökkäsivät Kapinaliiton aluksien kimppun. Ensimmäisenä tuhoutui X-siipinen, jota ohjasi pilotti nimeltään John D. Toinen Tie-hävittäjä kävi Biggs Darklighterin X-siipisen kimppuun, mutta Luke onnistui tuhoamaan sen. Sitten kolmas TIE-hävittäjä kävi Luken aluksen kimppuun, mutta hänet pelasti Wedge Antilles. Y-siipisistä koostuvat Kultainen lentue lähetti kolme hävittäjäänsä kuiluun. Darth Vader sekä hänen kaksi siipimiestään syöksyi aluksillaan kuiluun. Vader tuhosi kaikki hävittäjät, joista viimeinen kuului Kultaisen lentueen johtajalle, John Vanderille.
Keisarillinen upseeri nimeltään päällikkö Bast yritti varoittaa Tarkinia. Hän pyysi häntä valmistelemaan pakoaluksensa, mutta Tarkin uskoi Bastin yliarvoineen kapinallisten mahdollisuudet. Aikaa oli jäljellä kolme minuuttia.


title: Galaktinen sisällissota

text: Kun Y-siipiset oli tuhottu, X-siipisistä koostuva Punainen laivue sai vuoron yrittää. Punaisen laivueen johtaja Garven Dreis sekä kaksi muuta X-siipistä hyökkäsi kuiluun. Vaderin hävittäjät tuhosivat välittömästi kaksi X-siipistä, mutta Dreis pääsi tulietäisyydelle. Hän laukaisi protonitorpedot, mutta ne eivät osuneet aukkoon. Dreis käski Lukea yrittämään osua aukkoon, mutta hetkeä myöhemmin Vader ampui Dreisin aluksen.


title: Galaktinen sisällissota

text: Aikaa oli jäljellä vain minuutti, kun Luke, Biggs ja Wedge syöksyivät kuiluun. Aluksi oli rauhallista, mutta Vaderin hävittäjät ilmestyivät näkyviin pian. Tie-hävittäjä ampui Wedgeä moottoriin eikä hän kyennyt jatkamaan. Vader olisi voinut tuhota Wedgen, mutta päätti keskittyä johtajaan. Vader ampui Biggsin aluksen. Obi-Wan Kenobin henki otti Lukeen yhteyttä ja käski häntä käyttämään Voimaa. Luke sammutti tähtäystietokoneen. Vader ampui Luken alusta, mutta osui vain R2-D2:een. Kuolemantähti pääsi vihdoin tulietäisyydelle ja Tarkin antoi luvan tuhota Yavin 4.


title: Galaktinen sisällissota

text: Kuilussa Vader oli valmiina räjäyttämään Luken, mutta viime hetkellä tuntematon alus tuhosi toisen Vaderin siipimiehistä. Alus oli "Millennium Falcon" ja sitä ohjasivat Han Solo ja Chewbacca. Jäljellä oleva Vaderin siipimies törmäsi Vaderin hävittäjään ja tuhoutui. Vader itse sinkoutui räjähdyksen takia ulkoavaruuteen. Kun Tie-hävittäjät olivat poissa, Luke ampui protonitorpedot. Ne osuivat aukkoon ja aiheuttivat aseman tuhoutumisen. Kuolemantähti räjähti ja kaikki siellä olleet kuolivat], mukaan lukien Tarkin ja suurin osa Imperiumin kyvykkäimmistä upseereista.


title: Galaktinen sisällissota

text: Kuolemantähdeltä pääsivät pakoon päällikkö Bast, eversti Maximillian Veers ja kenraali Tagge. Vaderin uskottiin kuolleen, mutta hän selvisi hengissä (osaksi siitä syystä, että hänen aluksensa ei ollut tavallinen Tie, vaan kehitellympi Tie-Hävittäjä) ja pääsi lähimpään Imperiumin tukikohtaan.


title: Galaktinen sisällissota

text:
Kuolemantähden tuhoutuminen oli suuri voitto Kapinaliitolle. Kapinallisten päämajassa pidettiin
juhlaseremoniat ja Luke Skywalker sekä Han Solo saivat palkkioksi mitalin.


title: Galaktinen sisällissota

text: Kapinaliitto oli perustanut tukikohtansa jäiselle Hoth-planeetalle. Imperiumin tiedusteludroidit löysivät kuitenkin sen, mutta kapinallisten ionitykki ja suojakenttägeneraattori estivät planeetan pommituksen avaruudesta. Imperiumi kävi maahyökkäykseen käyttäen hyökkäysvoiminaan AT-AT-talsijoita ja arktisiin olosuhteisiin koulutettuja Lumisotilaita. Kapinalliset tiesivät, että tappio häämöttäisi, mutta he eivät edes yrittäneet voittaa taistelua, vaan yrittivät hidastaa Imperiumin armeijaa sen verran, että tukikohdan tärkeimmät tavarat ja henkilöt saataisiin kuljetusaluksiin ja pois planeetalta.


title: Galaktinen sisällissota

text: Kapinallisten puolustuksen selkärangan muodostivat vikkelät lumikiiturit, mutta niiden tykit eivät aiheuttaneet massiivisille talsijoille vahinkoa, kuten eivät muutkaan kapinallisten aseet. Lumikiitureiden hinausvaijereita käytettiin sitomaan talsijoiden jalkoja ja tämä taktiikka toimi, mutta ei riittävän ajoissa - AT-AT-talsijat pääsivät tulitusetäisyydelle ja tuhosivat suojakenttägeneraattorit ja laskivat jalkaväen maihin etsimään tukikohdista eloonjääneitä. Itse Darth Vader laskeutui myös planeetalle ja saapui entiseen jedi-tukikohtaan. Han Solon Millennium Falcon ehti täpärästi pakoon hänen kynsistään.


title: Galaktinen sisällissota

text: Endorin taistelu käydään elokuvassa "Tähtien sota: Episodi VI – Jedin paluu". Taistelu oli viimeinen suuri taistelu Galaktisessa sisällisodassa Galaktisen Imperiumin ja Kapinaliiton välillä (Expanded Universessa sota jatkuu "Endorin taistelun" jälkeen, mutta "Galaktinen imperiumi" on hajanainen ja "Kapinaliitto" on muuttunut Uudeksi tasavallaksi).


title: Galaktinen sisällissota

text: Kapinaliitto aloitti hyökkäyksen suunnittelun kun sai tietää "Imperiumin" rakentavan toista Kuolemantähteä moffi Jerjerrodin valvonnassa. Kapinaliitto sai nopeasti tietää, että tämä "Kuolontähti" oli samanlainen kuin se jonka he olivat tuhonneet Yavinin taistelussa. Kapinaliitton johtajat päättivät, että tämä "Kuolemantähti" oli tuhottava ennen kuin siitä tulisi toimintakuntoinen.


title: Galaktinen sisällissota

text: Monien menetyksien jälkeen Bothalais vakoojat vihdoin löysivät taisteluaseman Endorin kuusta. He saivat tietää, että kuussa olevalla tukikohdalla oli suojakenttä, joka suojasi "kuolemantähteä". He myös saivat tietää, ettei superlaser ollut vielä toimintakunnossa. Tämä kaikki oli kuitenkin osa Keisarin suurta ansaa, sillä superlaser oli jo toimintakuntoinen ja Endorin kuu täynnä "Imperiumin" sotilaita.


title: Galaktinen sisällissota

text: Kapinalliset tarttuivat syöttiin ja lähettivät pienen kommandoryhmän (johon kuului mm. Han Solo, Luke Skywalker, Chewbacca ja Prinsessa Leia) Imperiumilta varastetussa sukkulassa Endorin kuuhun, tarkoituksena vallata kuussa sijaitseva sotilastukikohta. Endorin kuussa kapinallisjoukko joutui vastakkain pientä imperiumin joukkoa, josta osa lähti hakemaan apua kiitureillaan. Prinsessa Leia ja Luke Skywalker lähtivät heidän peräänsä. Takaa-ajossa keisarilliset sotilaat menehtyivät ja "Prinsessa Leia" eksyi, mutta tapasi ewokin joka auttoi hänet kyläänsä johon kapinallisryhmä oli otettu vangiksi. "Luke" sai C-3PO:n avulla heidät vapaaksi ja he suostuttelivat "Ewokit" auttmaan heitä tukikohdan valtauksessa. "Luke Skywalker" kuitenkin joitui lähtemään kohtaamaan Darth Vader. Ewokit näyttivät kapinallisille salaisen sisäänkäynnin tukikohtaan jonne he hyökkäsivät jääden kuitenkin vangiksi.


title: Galaktinen sisällissota

text: Loput kapinallisjoukot liittyivät taisteluun hyperavaruudesta hyökäten kuolemantähteä kohti. Lando Calrissian kuitenkin huomasi, että suojakenttä oli päällä joten he eivät voineet vielä hyökätä. Heidän yllätyksesseen "Kuolemantähden" takana odotti Imperiumin suuri laivasto, johon kuului mukaan lippulaiva Executor. Taistelun aikana Keisari Palpatine käski heidän tulittaa superlaserilla Mon Calamari risteilijää. Superlaserin toimivuus säikäytti kapinalliset pahasti.


title: Galaktinen sisällissota

text: Samaan aikaan Endorin kuussa Ewoki armeija hyökkäsi imperiumin sotilaiden kimppuun voitokkaasti tuhoten monia AT-ST kävelijöitä. Chewbaccan kaappaaman AT-ST avulla he pystyivät huijaamaan Imperiumin joukkoja avaamaan tukikohdan ovet, jolloin sinne saatiin asetettua räjähteet ja "Kuolemantähteä" suojaava kilpi sammutettua.


title: Galaktinen sisällissota

text: Tällä välin "Luke Skywalker" kohtasi "Darth Vaderin" keisari "Palpatinen" edessä. Voitettuaan Vaderin, Luke kieltäytyi menemästä voiman pimeälle puolelle, jolloin keisari päätti tuhota hänet. Iskiessään salamilla Lukeen, Vader hyökkäsi keisarin kimppuun ja heitti hänet "Kuolemantähden" reaktorikuiluun. Keisarin kuoltua imperiumin taistelutahto romahti.


title: Galaktinen sisällissota

text: Tällöin Executorin suojakenttä tuhottiin ja Arvel Crynydin ohjaama A-siipinen törmäsi "Executorin" komentosillalle, jolloin alus ajautui tömäykskurssille "Kuolemantähteen" ja tuhoutui. Tämän jälkeen kun suojat vihdoin olivat poissa, Wedge Antilles ja Lando Calrissian lensivät kuolemantähden sisuksiin ja tuhosivat reaktorin aiheuttaen ketjureakion joka tuhosi tämän "toisen kuolemantähden" ja lopetti Endorin taistelun. Antilles ja Lando ehtivät paeta sisuksista, kuin "Luke Skywalker" oli juuri aiemmin paennut isänsä Vaderin (Anakin Skywalker) kanssa. Lopulta Vader menehtyi.


title: Galaktinen sisällissota

text: Endorin taistelun voitto rampautti Imperiumin pahasti, joten Kapinalitto josta tuli Uusi tasavalta sai lopulta tuhottua imperiumin kokonaan. Taistelun jälkeisenä iltana juhlittiin ympäri galaksia.


title: Galaktinen sisällissota

text: Endorin taistelun jälkeen kapinalliset alkoivat metsästämään Imperiumin joukkoja ympäri galaksia. Sodan viimeinen suuri taistelu käytiin Jakkun aavikkoplaneetalla. Imperiumi hävisi taistelun, jonka jälkeen Imperiumi hajosi lopullisesti.


title: Galaktinen sisällissota

text: Sodan jälkeen Kapinaliitto perusti Uuden Tasavallan, joka palautti demokratian galaksiin. Toisin kuin ennen, Uuden tasavallan keskusplaneetta vaihtui aina muutaman vuoden välein. Luke Skywalker aloitti sodan jälkeen perustamaan uutta jediritarikuntaa. Imperiumin jäännökset hajosivat omiksi lahkoikseen, josta yhdestä mudostui myöhemmin Ensimmäinen Ritarikunta.


title: Galaktinen sisällissota

text: KapinaliittoGalaktinen Imperiumi


title: Minako Honda

text: Minako Honda (31. heinäkuuta 1967 – 6. marraskuuta 2005) oli japanilainen poplaulaja. Hän aloitti uransa 1980-luvulla laulamalla J-poppia. Myöhemmin hän levytti animelauluja. 1990-luvulla Minako Honda alkoi esiintyä myös musikaaleissa. Hän kuoli leukemiaan marraskuussa 2005.


title: Minako Honda

text: Honda levytti Brian Mayn kanssa kappaleen ”Crazy Nights”/”Golden Days”.


title: Adrian Mutu

text: Adrian Mutu (s. 8. tammikuuta 1979 Călineşti, Argeşin piirikunta, Romania) on romanialainen jalkapalloilija, joka edustaa ranskalaisseura AC Ajaccioa. Hyökkääjänä pelaava Mutu on myös Romanian maajoukkueen vakiomiehistöä. Hänet valittiin Romanian parhaaksi jalkapalloilijaksi vuonna 2005.


title: Adrian Mutu

text: Romanian kaikkien aikojen paras pelaaja Gheorghe Hagi on Adrian Mutun kummisetä.


title: Adrian Mutu

text: Adrian Mutu aloitti ammattilaisuransa kaudella 1996–1997 romanialaisessa Argeş Pitestissa. Hän pelasi 41 ottelussa ja viimeisteli niissä 11 osumaa. Tammikuussa 1999 Romanian suurimpiin seuroihin kuuluva Dinamo Bucureşti osti Mutun 600 000 eurolla.


title: Adrian Mutu

text: Mutu alkoi herättää kansainvälistä kiinnostusta otteillaan Dinamossa. Hän pelasi Dinamolle menestyksekkäällä kaudella 1999–2000 18 ottelussa ja teki yhtä monta maalia. Mutu jätti seuran kuitenkin jo tammikuussa 2000, kun Inter osti hänet 1,2 miljoonalla eurolla Italiaan.


title: Adrian Mutu

text: Kevät 2000 ei sujunut Mutulta aivan odotusten mukaan. Hän pääsi kymmenessä ottelussa kentälle, muttei onnistunut viimeistelemään ainuttakaan maalia. Kauden päätteeksi mies vaihtoi seuraa toistamiseen, kun Inter lainasi hänet Hellas Veronaan. Veronalaisseura päätti lopulta hankkia pelaajaan täydet oikeudet ja osti Mutun Interiltä 4 miljoonalla eurolla.


title: Adrian Mutu

text: Veronassa Mutu viihtyi aina vuoteen 2002 asti. Erityisesti kaudella 2001–2002 Mutu pelasi mainiosti viimeistellen vaisusti sarjassa menestyneen joukkueen riveissä kelvolliset 12 maalia 32 ottelussa. Romanialaishyökkääjä alkoi jälleen kiinnostaa suurseuroja, ja lopulta Mutu siirtyi Parman riveihin suurehkolla 10 miljoonan euron siirtosummalla.


title: Adrian Mutu

text: Kausi 2002–2003 oli Mutulta täysosuma. Hänen 18 maalia 31 Serie A -ottelussa nosti Parman Uefa-cupiin asti. Parma ehti jo valita Mutun tulevan kauden kapteeniksi, mutta pisimmän korren veti uuden omistajan Roman Abramovitšin johdolla pelaajia kahminut englantilainen Chelsea, joka maksoi Parmalle 15,8 miljoonaa miehen pelioikeuksista.


title: Adrian Mutu

text: Aivan ensimmäiset esitykset antoivat odottaa Mutulta hyvää kautta myös Chelseassa, mutta vähitellen maalihanat kuivuivat. Heikosti sujuneen kauden 2003–2004 jälkeen Mutun tilanne hankaloitui entisestään, sillä suhteet manageri José Mourinhoon eivät olleet kovinkaan lämpimiä. Syyskuussa 2004 Mutu jäi kiinni kokaiinin käytöstä ja kuukausi myöhemmin hän sai potkut Chelseasta. Rangaistuksena hän sai myös 20 000 punnan sakot ja seitsemän kuukauden pelikiellon.


title: Adrian Mutu

text:
Tammikuussa 2005 Juventus päätti hankkia yhä pelikiellossa olevan romanialaisen riveihinsä. Keväällä 2005 Mutu ehti myös toimia Romanian maajoukkueen apulaisvalmentajana. Mutun pelikielto päättyi lopulta 18. toukokuuta 2005, ja puolitoista viikkoa myöhemmin hän palasi kentälle vaihtopenkiltä Juventuksen kauden viimeisessä Serie A -ottelussa. Kesällä 2006 Juventus myi Mutun Fiorentinaan kahdeksan miljoonan euron siirtosummalla.
Fiorentinassa Mutu pelasi viisi vuotta ja yhteensä 92 ottelua seuralle. Mutu pelasi seurassa pääosin hyvin, välillä jopa erinomaisesti. Hän kuului päävalmentaja Cesare Prandellin luottopelaajiin, ja Mutu muodosti Fiorentinassa hyvän tutkaparin, niin Pablo Osvaldon, kuin Alberto Gilardinonkin kanssa.


title: Adrian Mutu

text: Tammikuussa 2010 Mutu jäi kiinni piristeeksi luokiteltavan sibutramiinin käytöstä. Mutu väittää saaneensa aineen laksatiiveista. Hän sai yhdeksän kuukauden kilpailukiellon.


title: Adrian Mutu

text: Kesäkuussa 2010 sveitsiläinen oikeusistuin tuomitsi Mutun yli 17 miljoonan euron korvauksiin entiselle seuralleen Chelsealle kokaiinikärynsä aiheuttamista vahingoista ja sopimusrikosta.


title: Adrian Mutu

text: Vuonna 2011 Mutu siirtyi Fiorentinasta toiseen Italialais-seuraan Cesenaan. Mutu oli Cesenan ykköshyökkääjä kauden 2011-2012, muttei onnistunut auttamaan seuraa välttämään putoamista korkeimmalta sarjatasolta, Serie A:sta, niinpä elokuussa 2012 Mutu siirtyi Cesenasta Ranskan liigaan AC Ajaccion joukkueeseen. Mutu pelasi Ajacciossa erinomaisen kauden 2012-2013, jonka aikana hän pelasi Ranskan liigassa, Ligue 1:ssä 26 ottelua ja teki 11 maalia. Yksi Mutun kauden kohokohdista oli ottelu Olympigue Lyonia vastaan, jossa hän teki kaksi maalia Ajaccion 3-1 voitossa.


title: Dornod

text: Dornod () on yksi Mongolian 21 provinssista. Se sijaitsee maan itäosassa ja rajautuu lännessä Hentiin ja Sühbaatarin provinsseihin, pohjoisessa Venäjään sekä idässä ja etelässä Kiinaan. Siellä on vuoden 2010 väestönlaskennan mukaan 68 873 asukasta ja sen pinta-ala on 123 600 neliökilometriä. Provinssin pääkaupunki on Tšoibalsan.


title: Dornod

text: Provinssi on jaettu 14 pienempään alueeseen, sumiin. Ne ovat:


title: Sähkövoima

text: Sähkövoima voi viitata muun muassa seuraaviin asioihin:


title: Nosturi (Helsinki)

text: Nosturi on Helsingin Hietalahdessa osoitteessa Telakkakatu 8 sijaitseva kulttuuri- ja monitoimitalo, jossa järjestetään muun muassa konsertteja, messuja, muotinäytöksiä ja nuorten diskoja. Talon toimintaa ylläpitää Elmu ry johtajanaan Tapio Hopponen.


title: Nosturi (Helsinki)

text: Rakennus sijaitsee Hietalahden telakan alueen reunassa ja rakennettiin vuonna 1958 telakkaan liittyväksi varastorakennukseksi. Rakennus on Kaj Saleniuksen suunnittelema. Kun rakennus jäi tyhjilleen, Elmu sai sen haltuunsa vuonna 1999 samaan aikaan puretun Lepakon tilalle.


title: Nosturi (Helsinki)

text: Nosturin kapasiteetti on tapahtumasta riippuen noin 900 henkilöä. Samoissa tiloissa toimii myös pienempiin tapahtumiin soveltuva Elmun baari. Nosturissa ovat esiintyneet muun muassa HIM, Apulanta, Lordi, Laibach, Bloodhound Gang, CKY, Iconcrash, Anthrax, Motörhead, Papa Roach, DragonForce, Ensiferum, Stam1na, Jenni Vartiainen, Elastinen, Iso H, Hanoi Rocks (Hanoi Revisited-kokoonpanolla) ja Turisas.


title: Nosturi (Helsinki)

text: Vuonna 2020 Nosturi tullaan purkamaan, kun entisen telakka-alueen itäisin osa, "Telakkaranta", rakennetaan uudeksi asuntoalueeksi. Suunnitelman mukaan Elmun tuli saada korvaavat tilat lähellä sijaitsevasta, kaavaluonnoksessa suojelluksi merkitystä konepajahallista.. Suunnittelma kuitenkin kariutui korkeisiin kustannuksiin, kuten myös mahdollinen muutto Suvilahden kaasukelloihin Helsingin nuorisoasiainkeskuksen kanssa. Kaupungin kulttuuripalvelupäällikkö Stuba Nikulan mukaan on melko selvää, ettei pysyviä uusia tiloja löydetä Nosturin purkamiseen mennessä.


title: Luettelo tunnetuista HIV-positiivisista

text: Tämä on luettelo tunnetuista HIV-positiivisista henkilöistä.


title: Stereogrammi

text: Stereogrammi on optinen harha, jossa kaksiulotteinen kuva saadaan näyttämään kolmiulotteiselta. Tavallisesti stereogrammiin piilotettu kolmiulotteinen kuva saadaan näkyviin kohdistamalla katse kuvan taakse tai kuvan etupuolelle.


title: Stereogrammi

text: Stereogrammeja laadittiin jo vuosia ennen kuin ne tulivat uudelleen suosituiksi tietokoneiden kehityksen myötä. Klassisissa stereogrammeissa eli stereokuvapareissa syvyysvaikutelma saadaan aikaan ottamalla kohteesta kaksi kuvaa hiukan eri kuvakulmista ja asettamalla nämä vierekkäin (katso stereoskopia). Uudempi stereogrammien laji on yhden kuvan stereogrammi eli autostereogrammi. Päinvastoin kuin klassisissa stereogrammeissa, näissä stereokuvissa katsoja ei yleensä näe kuvaan piilotettua aihetta ennen kuin silmät on kohdistettu oikein.


title: Stereogrammi

text: Stereogrammeja voi katsoa myös kohdistamalla katse kuvan eteen eli katsomalla kieroon. Tällöin syvyysvaikutelma muuttuu päinvastaiseksi. Jotkut stereogrammit on laadittu siten, että kuva näkyy oikein nimenomaan kieroon katsomalla.


title: Stereogrammi

text: Salvador Dalí loi joitakin vaikuttavia stereogrammeja tutkiessaan optisia harhoja.


title: Murskain

text: Murskain on kiinteiden aineiden pienemmiksi särkemiseen tarkoitettu kone.


title: Murskain

text: Murskaintyyppejä ovat mm. repivät murskaimet, leikkaavat murskaimet sekä iskuun perustuvat murskaimet (impact crusher). Leikkaavat murskaimet ovat yleensä suurinopeuksisia koneita (50 - 100 rpm), samoin kuin iskuun perustuvat murskaimet. Repivät murskaimet ovat usein hidaskäyntisiä (20 - 100 rpm). Murskainten toimintaperiaate on useimmiten roottorin pyörimiseen perustuva, mutta esimerkiksi kuluttavien mutta helposti murtuvien mineraalien murskauksessa tulos saadaan aikaan kahdella vastakkain oskilloivalla iskulevyllä.


title: Murskain

text: Murskaimia käytetään teollisuudessa materiaalien homogenisointiin ja esikäsittelyyn. Tyypillisiä ongelmia murskauksessa ovat kykenemättömyys hajottaa materiaalia, suuri kuluminen ja suuri energiankulutus sekä vahingoittuminen esimerkiksi metallien joutuessa laitteeseen.


title: Memento mori

text: Memento mori ( tai "muista kuolevasi") on usein käytetty latinankielinen sanonta ja taiteessa yleinen aihepiiri eli teema. Kertomusten mukaan se on peräisin Rooman valtakunnasta, jossa orja kuiskasi lausetta voittoisan sotapäällikön korvaan hänen voittokulkueessaan eli triumfikulkueessaan. Pidempi muoto lauseesta on ”memento te mortalem esse” eli ”muista olevasi kuolevainen”.


title: Memento mori

text: Myöhemmin sanonta on viitannut taideteoksiin (kuten runot, laulut, maalaukset ja grafiikka), joiden tarkoituksena on muistuttaa kuoleman olemassaolosta ja mahdollisuudesta, usein myös kuoleman tasa-arvoisuudesta kuten kuolemantanssi-aihe. Memento mori -teemaa on käytetty etenkin kristillisessä taiteessa.


title: Abbey Road (albumi)

text: Abbey Road on The Beatlesin vuonna 1969 julkaisema albumi. Albumi oli viimeinen, jonka The Beatles nauhoitti yhdessä, mutta sen jälkeen julkaistiin vielä suurimmaksi osaksi aikaisemmin nauhoitetusta materiaalista koottu "Let It Be".


title: Abbey Road (albumi)

text: Alkuvuodesta 1969 The Beatles alkoi levyttää uutta albumia "Get Back". Sen piti olla albumi, jolla Beatles palaa juurilleen kokeellisten ja psykedeelistä rockia sisältäneiden albumeiden "Sgt. Pepper’s Lonely Hearts Club Band" ja "The Beatles" jälkeen. Albumi pohjautui yhtyeen uusiin kappaleisiin, joita yhtye esitti 30. tammikuuta 1969 pidetyssä "Rooftop-konsertissa" Lontoossa Apple-toimitalon katolla. Tuolloin yhtye soitti muun muassa kappaleet "Get Back", "Don't Let Me Down" ja "Dig a Pony". Beatles aikoi kuvata elokuvan uuden albumin levytyssessioista ja kappaleiden teosta. Kun levytykset käynnistyivät, nauhalle tallentui jatkuvia erimielisyyksiä ja jopa ilmiriitoja. Paul McCartney ja George Harrison eivät esimerkiksi pitäneet John Lennonin vaimon Yoko Onon mukanaolosta levytyssessioissa.


title: Abbey Road (albumi)

text: McCartney ehdotti "Get Back" -levytyssessioiden jälkeen George Martinille, että yhtye tekisi albumin ilman edellisten levytyssessioiden ristiriitoja. Martin suostui yhteistyöhön sillä periaatteella, että hänen annetaan tuottaa albumi samalla tavoin kuin edellisetkin albumit. Yhtyeen jäsenet päättivät jättää riidat ja erimielisyydet taka-alalle albumin teon ajaksi ja keskittyä musiikkiin.


title: Abbey Road (albumi)

text: Albumin teon aikana Beatlesin kitaristi George Harrison nosti entisestään profiiliaan lauluntekijänä. Harrison kirjoitti "Abbey Roadille" kaksi kappaletta: "Something", joka myös julkaistiin albumin singlen A-puolena ja jonka Harrison kirjoitti vaimonsa Pattie Boydin innoittamana, sekä "Here Comes the Sun", joka on iloinen countrymainen kappale. Tämän lisäksi "Let It Be" -elokuvassa nähdään, kuinka Harrison avusti rumpali Ringo Starria kappaleen "Octopus's Garden" sanoittamisessa. Kappale onkin sanoitukseltaan hieman samantyylinen kuin "Here Comes the Sun", iloinen ja valoisa.


title: Abbey Road (albumi)

text: John Lennon joutui "Abbey Roadin" äänitysten aikaan auto-onnettomuuteen, minkä vuoksi hän ei osallistunut jokaiseen albumin levytyssessioon. Hän oli kuitenkin tärkeä osa yhtyettä myös tällä albumilla. Lennon teki albumille kappaleet "Because", hieman psykedeelisen "I Want You (She's So Heavy)", "Polythene Pam", "Mean mr. Mustard" ja "Come Together", joka julkaistiin myös albumin toisena singlenä ja on yksi tunnetuimmista Lennonin Beatles-sävellyksistä.


title: Abbey Road (albumi)

text: Paul McCartneyn kädenjälki on albumilla vahvasti kuultavissa. McCartney sävelsi albumille muun muassa kappaleet "Oh Darling!", "Maxwell's Silver Hammer" ja "You Never Give Me Your Moneyn". Tunnetuimpia McCartneyn töistä "Abbey Roadilla" on "Abbey Road -sikermä", joka koostuu monesta McCartneyn ja Lennonin kirjoittamasta lyhyestä kappaleesta. Sikermä alkaa kappaleella "Golden Slumbers" ja jatkuu kappaleella "Carry That Weight", jonka väliosa on "You Never Give Me Your Moneyn" sävelmässä. Sikermä huipentuu kappaleeseen "The End", jolla Ringo Starr soittaa Beatles-uransa ainoan rumpusoolon. McCartney on luonnehtinut koko "Abbey Road -sikermää" sekä erityisesti sen päätöskappaletta "The Endiä" näillä sanoilla: "Jokaisessa hyvässä näytelmässä on hieno ja selkeä lopetus, jotta yleisö tietää milloin taputtaa. Niinpä päätin kirjoittaa tähän sellaisen".


title: Abbey Road (albumi)

text: "Abbey Roadin" kansi on yksi kuuluisimmista levynkansista. Kannessa The Beatlesin jäsenet kävelevät Abbey Road Studiosin edessä sijaitsevan suojatien yli. Ensimmäisenä suojatien yli kävelee kokovalkoisessa asussa John Lennon, jota seuraavat Ringo Starr, Paul McCartney ja George Harrison. Harrisonia lukuun ottamatta muut yhtyeen jäsenet ovat pukeutuneet pukuihin. Harrisonilla on kuvassa farkkuasu. Kannessa ei ole yhtyeen eikä albumin nimeä.


title: Abbey Road (albumi)

text: Kannessa kiinnitettiin huomiota erityisesti siihen, että Paul McCartney kävelee kuvassa paljain jaloin ja eri tahtiin kuin muut. Tämä yhdistettiin Paul on kuollut -salaliittoteoriaan. Salaliittoteoriaa vahvisti myös kuvassa taustalla olevan Volkswagen Kuplan rekisteritunnus LMW 28IF. "If" on englanniksi jos, ja McCartney olisi salaliittoteorian mukaan kansikuvan ottoaikana 28-vuotias "jos eläisi". Todellisuudessa McCartney oli kuvaushetkellä 27-vuotias.


title: Abbey Road (albumi)

text: "Abbey Roadin" julkaisun jälkeen syyskuussa 1969 The Beatles piti taukoa levyttämisestä, mutta palasi taas studioon aivan vuoden 1969 lopulla ja alkuvuodesta 1970. Yhtye viimeisteli vanhoja kappaleitaan, jotka oli hyllytetty edellisen albumiprojektin aikana. Jo vuonna 1969 muille yhtyeen jäsenille yhtyeestä eroamisestaan ilmoittanutta John Lennonia ei enää juurikaan studiolla näkynyt. The Beatles levytti tammikuussa 1970, viimeisen kappaleensa, George Harrisonin säveltämän kappaleen ”I Me Mine”. Tämän jälkeen jokainen yhtyeen jäsen, erityisesti Lennon ja Harrison keskittyivät sooloprojekteihinsa. Huhtikuussa 1970 The Beatles hajosi julkisesti, Paul McCartneyn ilmoitettua lähdöstään yhtyeestä.


title: Abbey Road (albumi)

text: The Beatlesin hajoamisen jälkeen uusi tuottaja Phil Spector tuotti yhtyeen viimeisen albumin "Let It Be" vanhoista Get Back -albumin sessioiden kappaleista. Spector tuotti albumin Beatlesin luottotuottajan George Martinin vetäydyttyä tehtävistä.


title: Abbey Road (albumi)

text: A-puoli


title: Abbey Road (albumi)

text: B-puoli


title: Abbey Road (albumi)

text: Abbey Road -levylle sisältyy kaksi erinäisistä lauluista koottua, jatkuvaa sikermää, joita on kutsuttu levyn mukaan Abbey Road -sikermäksi.


title: Abbey Road (albumi)

text: "Abbey Road" -albumi sisältää kaksi eri sikermää. Niistä ensimmäinen koostuu kolmesta John Lennonin tekemästä kappaleesta; "Sun King", "Mean Mr. Mustard" ja "Polythene Pam", ja sen täydentää Paul McCartneyn kirjoittama "She Came In Through the Bathroom Window". Ensimmäinen sikermä alkaa kappaleella "Sun King". Lennon kirjoitti laulun Beatlesin oleillessa Intiassa vuonna 1968, ja se on tempoltaan melko rauhallinen laulu. "Sun Kingiä" seuraa levyllä kappale "Mean Mr. Mustard". Tähän kappaleeseen Lennon sai innoituksen lukiessaan sanomalehdestä saidasta miehestä, joka ei halunnut käyttää rahojaan vaan piilotti ne ja eli siksi köyhänä. Kappale on huomattavasti "Sun Kingiä" nopetempoisempi. "Mean Mr. Mustardista" jatkaa "Polythene Pam", raaka ja vauhdikas rock and roll -tyylinen kappale. Ensimmäinen sikermä päättyy McCartneyn sävellykseen "She Came In Through the Bathroom Window", joka kertoo Beatles-faneista, jotka onnistuivat pääsemään sisään McCartneyn kotiin talon ollessa tyhjillään. Tähän sikermään suunniteltiin osaksi myös McCartneyn tekemää "Her Majestya", mutta koska kappaleen säveltäjä ei ollut tyytyväinen kappaleeseen, se jätettiin pois.


title: Abbey Road (albumi)

text: Toinen ja myös tunnetumpi Abbey Road -sikermä koostuu kolmesta Paul McCartneyn kappaleesta ja se päättää "Abbey Road" -albumin. Sikermä alkaa kappaleella "Golden Slumbers", joka on hidastempoinen ja vaikuttava kappale. Sitä seuraa levyllä "Carry That Weight", jossa on voimakas kertosäe ja jonka säkeissä on käytössä toisen Beatles-kappaleen "You Never Give Me Your Moneyn" melodia. Kappaleella kaikki yhtyeen jäsenet osallistuvat lauluun. Sikermän päättää kappale "The End", joka koostuu kahdesta erilaisesta osuudesta, vauhdikkaasta sähkökitaran hallitsemasta avausosuudesta ja eeppisestä loppuosuudesta. Laulun kirjoittaja McCartney kertoi "The Endistä" näin: Pian levyn teon jälkeen The Beatles hajosi.


title: Maybach

text: Maybach Manufaktur oli saksalainen loistoautojen valmistaja. Yrityksen perusti Willhelm Maybach ja hänen poikansa vuonna 1909. Daimler valmistaa nykyään Maybach-brändillä hyvin ylellisiä, erikoisvarusteltuja Mercedes-Benz S-sarjaisia autoja.


title: Maybach

text: Willhelm Maybach (1846–1929) perusti 1920-luvulla "Maybach-Motorenbau GmbH" -nimisen yrityksen, joka tunnettiin maailmansotien välisenä aikana aikansa laadukkaimpien autojen valmistajana, jolle tyypillistä oli tekninen edistyksellisyys. Toisen maailmansodan aikana kaikki saksalaiset panssarivaunut oli varustettu Maybach-moottoreilla, joista kuuluisin lienee Tigerissä ja Pantherissa käytetty HL 230. Vuonna 1966 Maybach-Motorenbau yhdistyi Daimler-Benzin kanssa, jonka jälkeen se tunnettiin nimellä Maybach Mercedes-Benz Motorenbau GmbH. Vuonna 1969 yhtiön nimeksi tuli Motoren- und Turbinen-Union Friedrichshafen GmbH, eli MTU.


title: Maybach

text: Daimler (entinen "DaimlerChrysler") otti Maybach-nimen käyttöön vuonna 2002 tuotantoon tulleelle kalleimmalle automallilleen. Ne olivat Maybach 57 ja 62. Perustetun yrityksen nimeksi tuli Maybach Manufaktur. Myöhemmän ajan Maybachit perustuivat pääosin Mercedes-Benzin tekniikkaan.


title: Maybach

text: Auton hinta oli (vuonna 2006) verottomana noin 300 000 euroa. Suomessa mallin 62 myyntihinta oli 680 000 euroa, ja mallin 57 hinta 575 850 euroa.


title: Maybach

text: Rengasvalmistaja Fulda esitteli vuonna 2005 Exelero-nimisen konseptiauton. Kyseessä on massiivinen 5,7-metrinen Coupé-korinen auto jonka Maybach valmisti Fuldan tilauksesta merkin erikoisrenkaita varten.


title: Maybach

text: Ensimmäinen Maybach tuotiin Suomeen 3.7.2003 Seinäjoen KäyttöAutoon. Auto tuotiin Saksasta sitä varten valmistetulla kuorma-autolla erikoiskuljetuksena. Autoa ei saanut käsitellä ilman tietynlaisia hanskoja ja haalareita. Matkantekoa seurattiin taukoamatta GPS-paikannusjärjestelmällä.


title: Maybach

text: Auton pituus on 6,2 metriä ja tehoa turboahdetussa V12-moottorissa on 550 hv, ja auton omapaino on 2 855 kg. Varustukseen kuuluu muun muassa samppanjajääkaappi, kallistuvat lentoistuimet, himmentyvä lasikatto, tv-monitorit ja mittaristot takapenkkiläisille ja napin painalluksella sulkeutuvat takaovet. Autoa ei ostettu kaupasta, vaan se piti käydä itse tehtaalla tilaamassa.


title: Maybach

text: Merkin valmistus päätettiin lopettaa vuonna 2011, ja viimeinen auto valmistui vuonna 2012. Maybach-brändi teki paluun 2014 muodossa Mercedes-Maybach. Ensimmäinen uusi Maybach oli Mercedes-Maybach S 600 joka perustuu Mercedes-Benz S-sarjaan.


title: Maybach

text: Daimler esitteli helmikuussa 2017 Mercedes-Maybach G650 Landauletin joka on Mercedes-Benz G-sarjan erikoisversio. Auto on koriltaan sekoitus katumaasturia ja landauletia.


title: Formaliini

text: Formaliiniksi ( tai "formol") kutsutaan formaldehydin vesiliuosta, jossa formaldehydiä on 37–55 %. Vedessä formaldehydi esiintyy formaldehydihydraattina HC(OH). Liuokseen on usein lisätty metanolia polymeraatioinhibiittoriksi 5–15 %. Formaliinia käytetään yleisesti desinfiointiin sen bakteereja tappavan vaikutuksen vuoksi.


title: Formaliini

text: Formaliinia on käytetty kotitaloudessa tartuntatautien jälkeisessä desinfioinnissa ja tuhoeläinten torjunnassa joko haihduttamalla sitä kuumennuksen avulla tai ruiskuttamalla hyvin lämmitetyn asunnon sisäpintoihin 2-prosenttisena liuoksena ja pitämällä tilat sitten suljettuina vuorokauden ajan. Puutarhanhoidossa formaliinilla on torjuttu kasvitauteja kylvösiemenistä ja puutarhakasveista. Formaliinia sisältävää lysoformia on käytetty haavanhoidossa ja hikoilua vastaan. Formaliinilla on ollut tärkeä sija myös filmiin perustuvassa valokuvauksessa, muiden kuin elintarvikkeiden säilöntäaineena sekä väri- ja kehruuteollisuudessa.


title: Harha

text: Harha voi tarkoittaa seuraavia:


title: Peili (leikki)

text: Peili on vuosikymmeniä vanha seuraleikki, joka sopii lapsille ja aikuiselle. Se on luultavasti saavuttanut suosionsa pihaleikkien kärkikastissa helpohkoilla säännöillään ja sillä seikalla, ettei erityisvälineitä tarvita.


title: Peili (leikki)

text: Leikin säännöistä on erilaisia versioita, mutta niitä yhdistää selkeä perusajatus. Peilileikkiin tarvitaan:Yksi leikkijöistä ilmoittautuu peiliksi ja asettuu seisomaan selin muihin pelaajiin lyhyen matkan (n. 5–15 metriä) päähän. Etäisyys riippuu pelaajien lukumäärästä ja tilan antamista mahdollisuuksista. Muut pelaajat seisovat rivissä.


title: Peili (leikki)

text: Leikin perusajatuksena on päästä peiliksi peilin paikalle. Niinpä pelaajat lähtevät hiljaisesti etenemään kohti edessä selin olevaa peiliä. Vaikeaa päämäärän saavuttamisesta tekee se, että peilillä on oikeus pienin väliajoin (ei kuitenkaan liian usein) kääntyä ja katsoa ketkä liikkuvat. Jos hän havaitsee jossakin pelaajista liikettä, hän mainitsee kyseisen pelaajan nimeltä ja tämän on palattava lähtöviivalle. Peililtä vaaditaan aina rehellisyyttä.


title: Peili (leikki)

text: Ollessaan kasvotusten muihin leikkijöihin peili voi myös käskeä heitä tekemään jotakin, esimerkiksi pyytää jotakuta ottamaan kolme askelta eteen- tai taaksepäin.


title: Peili (leikki)

text: Näin jatketaan kunnes joku onnistuu koskettamaan peiliä selkään ja huudahtamaan "Peili!" Tämän jälkeen peilinä olija vaihtuu ja leikki voidaan aloittaa alusta.


title: Medal of Honor

text: Medal of Honor () on korkein Yhdysvaltain sotilasansiomitali. Siitä käytetään usein myös (virheellisesti) nimitystä Congressional Medal of Honor (), koska sen myöntää Yhdysvaltain kongressi. Mitali myönnetään Yhdysvaltain asevoimien sotilaalle ”"merkittävästä urheudesta ja velvollisuuden ylittävästä oman hengen vaarantamisesta taistelussa Yhdysvaltain vihollista vastaan"”. Tästä syystä se myönnetään usein vasta kuoleman jälkeen, jolloin mitali annetaan omaisille. Mitalin ainutlaatuisen luonteen vuoksi Yhdysvaltain presidentti antaa sen usein henkilökohtaisesti saajalle tai tämän lähiomaisille.


title: Medal of Honor

text: Ansiomitalin voivat saada kaikki Yhdysvaltain asevoimien puolustushaarojen edustajat, ja mitalin ulkonäkö vaihtelee puolustushaarasta riippuen. Poikkeuksena on kuitenkin merijalkaväki ja rannikkovartiosto, jotka käyttävät laivaston mitalia.


title: Medal of Honor

text: Kirjallisuus vilisee mainintoja tämän mitalin arvostuksesta: yleisin lienee se, että tämän mitalin kantajalle jopa kenraalit tekevät kunniaa.


title: Medal of Honor

text: Medal of Honor voidaan myöntää kahdella tapaa. Tavallisin tapa on, että komentotien jäsen ehdottaa alaistaan, jonka jälkeen ketjun yläpuoliset tasot hyväksyvät ehdotuksen. Toinen, harvinaisempi tapa on, että Yhdysvaltain kongressin jäsen ehdottaa henkilöä mitalin saajaksi, jonka kongressi hyväksyy erikoiskäsittelyssä.


title: Medal of Honor

text: Medal of Honor voidaan myöntää kenelle tahansa tapahtumahetkellä Yhdysvaltain asevoimien palveluksessa olleelle henkilölle, joka taistelussa Yhdysvaltain vihollista vastaan ylittää velvollisuutensa rohkeasti ja pelottomasti henkensä vaarantaen. Ansiomitali voidaan myöntää myös teoista sotilasoperaatioissa tai aseellisen konfliktin aikana, kun henkilö on ystävällismielisten vierasmaalaisten joukkojen palveluksessa. Suorituksen pitää olla merkittävä ja siihen on liityttävä niin suuri oman hengen menetyksen vaara, että se selkeästi erottuu muiden taistelutoverien teoista. Enemmistö Irakin ja Afganistanin sotien aikana myönnetyistä mitaleista on myönnetty kuoleman jälkeen – Irakin sodassa myönnetyistä neljästä Medal of Honorista kaikki myönnettiin postuumisti.


title: Medal of Honor

text: Poikkeuksena sääntöihin Charles Lindbergh sai kunniamerkin siviililentäjänä, ja merkki on myönnetty myös vertauskuvalliselle tuntemattomalle sotilaalle.


title: Medal of Honor

text: Kunniamerkkejä on myönnetty yhteensä 3 465, joista 3 446 on myönnetty eri henkilöille. Kaksi kunniamerkkiä saaneita on 19, joista 14 ovat saaneet erilliset merkit erillisistä teoista ja viisi on saanut sekä laivaston että maavoimien merkin samasta teosta. Historian ensimmäisen kunniamerkin sai sotamies Jacob Parrot Yhdysvaltain sisällissodassa. Toistaiseksi ainoa merkin saanut nainen on Mary Edwards Walker, joka toimi sisällissodassa kirurgina. Hänen merkkinsä mitätöitiin 1917 monien muiden ei-taistelusta saatujen merkkien ohella, mutta Yhdysvaltain presidentti Jimmy Carter palautti sen 1977. Suomalainen Johannes S. Anderson sai Medal of Honorin urotöistään ensimmäisen maailmansodan aikana.


title: Medal of Honor

text: Yhdysvaltain asevoimien divisioonista eniten Medal of Honoreja on myönnetty 3. Jalkaväkidivisioonan sotilaille, 51 kappaletta.


title: Suomi–Nicaragua-seura

text:
Suomi-Nicaragua-seura on vuonna 1981 perustettu, Nicaraguan ja Suomen välisten yhteyksien ja erilaisten kehitysyhteistyöprojektien ylläpitoon keskittyvä kansalaisjärjestö. Seura järjestää mm. matkoja Nicaraguaan ja maahan liittyviä tapahtumia. Järjestössä on tällä hetkellä noin 370 jäsentä.
Suomi-Nicaragua-seura on Kehitysyhteistyön Palvelukeskuksen jäsen.


title: Uvs

text: Uvs () on yksi Mongolian 21 provinssista. Se sijaitsee maan luoteisosassa ja rajautuu Zavhanin, Hovdin ja Bajan-Ölgiin provinsseihin sekä pohjoisessa Venäjään. Siellä on vuoden 2010 väestönlaskennan mukaan 72 906 asukasta ja sen pinta-ala on 69 600 neliökilometriä. Provinssin pääkaupunki on Ulaangom.


title: Uvs

text: Provinssi on saanut nimensä Uvsjärveltä, joka on maan suurin.


title: Uvs

text: Provinssi on jaettu 19 pienempään osaan, sumiin. Ne ovat:


title: Hovd

text: Hovd () on yksi Mongolian 21 provinssista. Se sijaitsee maan länsiosassa ja rajautuu Bajan-Ölgiin, Uvsin, Zavhanin ja Govi-Altain provinsseihin sekä etelässä Kiinaan. Siellä on vuoden 2010 väestönlaskennan mukaan 76 252 asukasta ja sen pinta-ala on 76 100 neliökilometriä. Provinssin pääkaupunki on Hovd.


title: Hovd

text: Alue jakautuu 17 pienempään osaan, sumiin. Ne ovat:


title: Hovd

text: * Provinssin pääkaupunki Hovd muodostaa oman, Žargalant-nimisen sumin. Sitä ei tule sekoittaa siitä erilliseen Hovdin sumiin.


title: Kiki Djan

text: Kiki Djan (1957 – 10. kesäkuuta 2004) oli ghanalainen muusikko. Hän aloitti pianon soittamisen viisivuotiaana. 1970-luvulla hän toimi kosketinsoittajana maailmanmusiikkiyhtye Osibisassa. Myöhemmin Djan aloitti soolouran. Vuonna 1979 hän teki yhdessä Kofi Aryivorin kanssa kappaleen ”24 Hours in a Disco”, joka pääsi listoille Yhdysvalloissa ja Yhdistyneessä kuningaskunnassa.


title: Kiki Djan

text: Djan tuli myöhempinä vuosinaan riippuvaiseksi huumausaineista. Hän kuoli AIDSiin Ghanassa kesäkuussa 2004.


title: Nova Roma

text: Nova Roma () on 1998 perustettu mikrovaltio, jonka tarkoituksena on elvyttää muinainen Rooman valtakunta. Sillä on oma perustuslaki, lainsäädäntö, hallinto ja jopa yliopisto. Valtiojärjestys perustuu Rooman tasavaltaan.


title: Nova Roma

text: Kesäkuussa 2005 Nova Romalla oli 2478 jäsentä, joista 1521 oli kansalaisia (aktiivisia "veron" maksaneita jäseniä).


title: Optinen harha

text: Optinen harha on illuusio, joka johtaa näköaistia harhaan. Siinä aivot tulkitsevat silmien saaman informaation siten, että näköaistimuksessa jokin vaikuttaa mahdottomalta tai todellisuuden vastaiselta.


title: Optinen harha

text: Optiset harhat voidaan luokitella eri lajeihin, joista alla esimerkkejä. (Jotkin kuvat täytyy klikata suuremmiksi, jotta harha toimisi).


title: Optinen harha

text:
Kirkkaus- ja kontrastiharhat aiheutuvat siitä, että havaintomme kirkkaudesta voi vaihdella subjektiivisesti, ja siihen vaikuttaa esimerkiksi näkymän konteksti.
Tuikkivat harhat ovat kuvia, jotka näyttävät tuikkivan tai säkenöivän, kun katsetta liikutetaan niiden pinnalla. Harhan perusmuoto on nimetty saksalaisen Ludimar Hermannin mukaan, joka eritteli vuonna 1870 kuvan ja taustan välisen simultaanisen kontrastin tarkan vaikutuksen.
Taipumisharhoissa suorat tai pyöreät linjat näyttävät vääristyvän tai taipuvan.
Kuvio- ja taustaharhoissa havaintoharha syntyy siitä, että aivot tulkitsevat merkityksen niin kuvion kuin sen taustankin muodolle, jolloin kuvio ja tausta vaihtavat paikkaa.
Arviointiharhoissa kuvioiden koko tai suunta toisiinsa nähden näyttää todellisesta poikkeavalta.
Valaistusolosuhteet ja ympäröivät värit vaikuttavat voimakkaasti havaintoomme väristä.
Stereoharhat luovat illuusion kolmiulotteisesta kuvasta kun kahdesta itsenäisestä lähteestä tulevat verkkokalvon kuvat sekoittuvat yhdeksi kuvaksi. Stereokuvia katsottaessa silmiä pidetään kuin katsottaisiin kaukaisuuteen. Noin kymmenen prosenttia ihmisistä ei kykene näkemään näitä illuusioita.
Liikeharhassa liikkumaton kuva näyttää liikkuvan. Joskus liikkeen havaitsemiseksi täytyy liikuttaa päätä tai silmiä.
Mahdottomissa muodoissa kuvan kolmiulotteinen tulkinta todellisena fyysisenä objektina on mahdoton. Tämän mahdottomuuden voi havaita vasta kun sen eri osia vertailee.
Varjoharhat perustuvat aivojen tapaan tulkita valaistuksen ja varjojen säännönmukaisuuksia ja määrittää niiden perusteella muodot ja syvyydet.
Perspektiivisääntöjen avulla voidaan luoda kuvia, jotka näyttävät perspektiivin takia ristiriitaisilta suhteessa todellisiin mittoihinsa.
Merkitystä vaihtavat kuvat ovat monitulkintaisia. Aluksi näköjärjestelmä häilyy edestakaisin kahden tulkinnan välillä, mutta kun tulkinta on vakiintunut, sitä on enää hyvin vaikea vaihtaa tai jättää se huomiotta.
Konteksti- ja johdatteluharhassa katsojaa johdatellaan tiettyyn tulkintaan.


title: Optinen harha

text:
Ihmisen kasvojentunnistuskyky on hyvin kehittynyt. Kasvoharhat ovat esimerkiksi ylösalaisin käännettyjä kuvia, jotka näyttävät normaaleilta, vaikka niissä onkin jotain epätavallista.
Ihmisaivot olettavat, että liikkuminen ei vaikuta kohteen yleisiin piirteisiin millään yllättävällä tavalla. Muodot oletetaan pysyviksi ja näköaisti johdonmukaiseksi. Näkökulmaharhassa kohde on monitulkintainen tai rikkoo johdonmukaisuuden oletusta.


title: Optinen harha

text:
Nurinkurisen kuvan tulkitseminen riippuu siitä, mistä suunnasta sitä katsoo.
Yhdistelmäkuvassa monta pienempää kuvaa yhdistyy yhdeksi selkeäksi pääkuvaksi.
Anamorfoosi tarkoittaa tekniikkaa, jossa kuvan voi tulkita katsomalla sitä tietystä kulmasta tai vääristävästä peilistä. "Trompe l’œil" on maalaustaiteessa käytetty tekniikka, jossa katsoja huijataan näkemään kuva ikään kuin todellisuutena luomalla tasaiselle pinnalle realistinen vaikutelma kolmiulotteisuudesta.
Luonnon harhoihin kuuluu monia luonnossa tavattavia optisia harhoja.
Arkkitehtuurissa on hyödynnetty optisia harhoja jo varhain. Usein sillä on pyritty vastustamaan visuaalisen vääristymisen vaikutuksia.
Monet kuuluisat taiteilijat ovat teoksissaan kuvanneet optisia harhoja. Heitä ovat muiden muassa M. C. Escher, Salvador Dalí, Giuseppe Arcimboldo, Marcel Duchamp ja Victor Vasarely.


title: Vitali Štšerbo

text: Vitali Venediktovitš Štšerbo (, , s. 13. tammikuuta 1972 Minsk, Valkovenäjän SNT, Neuvostoliitto) on valkovenäläinen entinen telinevoimistelija, yksi kautta aikain menestyneimpiä lajissaan, kuusinkertainen olympiavoittaja ja 14-kertainen maailmanmestari.


title: Vitali Štšerbo

text: Štšerbo voitti urallaan kuusi olympiakultaa ja 14 maailmanmestaruutta. 20-vuotiaana 1992 Barcelonan olympialaisissa hän voitti kuusi kultamitalia, IVYn yhdistyneen joukkueen edustajana: kuusiottelussa, nojapuilla, hevosella, renkailla, hypyssä ja joukkuekilpailussa. 1996 Atlantassa hän voitti neljä pronssia: moniottelussa, rekillä, nojapuilla ja hypyssä.


title: Vitali Štšerbo

text: Maailmanmestaruuskilpailuista Štšerbo voitti kaikkiaan 14 kultaa, seitsemän hopeaa ja viisi pronssia.


title: Vitali Štšerbo

text: Sittemmin Štšerbo on muuttanut vaimonsa ja lastensa kanssa Yhdysvaltoihin, jossa hänellä on oma kuntosaliyritys. Vuonna 2001 hän sai Yhdysvaltain kansallisuuden.


title: Selenge

text: Selenge () on yksi Mongolian 21 provinssista. Se sijaitsee maan pohjoisosassa Ulan Batorin pohjoispuolella ja ympäröi kokonaisuudessaan Darhan-Uulin provinssia. Se rajautuu lisäksi Hentiin, Tövin, Bulganin ja Orhonin provinsseihin sekä pohjoisessa Venäjään. Siellä on vuoden 2010 väestönlaskennan mukaan 95 804 asukasta ja sen pinta-ala on 41 200 neliökilometriä. Provinssin pääkaupunki on Sühbaatar.


title: Selenge

text: Provinssi on saanut nimensä Selengajoelta.


title: Selenge

text: Provinssi jakaantuu 17 pienempään alueeseen, sumiin. Ne ovat:


title: Pete Clemenza

text:
Peter "Pete" Clemenza on kuvitteellinen hahmo Mario Puzon romaanissa "Kummisetä" ja Francis Ford Coppolan ohjaamissa elokuvissa. "Kummisetä"-elokuvassa Clemenzaa esittää Richard S. Castellano ja Bruno Kirby elokuvassa "Kummisetä osa II". Clemenza on italialaisamerikkalaisen rikollisperheen päämiehen apulainen, "caporegime".
Pete Clemenza pyytää nuorena samanikäisen Vito Corleonen apua asekätkennässä heidän asuessaan New Yorkin italiaskaupunginosassa 1900-luvun alussa. Tämä on alkusointi Vito Corleonen nousussa yhdeksi merkittävimmäksi rikollisjohtajaksi oliiviöljykaupan, alkoholin salakuljettamiseen ja vedonlyönnin järjestämisessä.


title: Pete Clemenza

text: Pete toimii yhdessä Sal Tession kanssa "caporegimeinä" Corleonen perheessä uskollisesti Vito Corleonen kuolemaan saakka 1955. Ennen kuolemaansa Don Vito siirtää valtansa pojalleen Michaelille, joka aikoo siirtää Corleonen perheen liiketoiminnat hotelli- ja viihdealalle. Perhe aikoo pitää ainoastaan oliiviöljytoiminnan "Genco Puran", mutta kaikki muu siirtyy "caporegimeille", jotka kumpikin voivat perustaa omat perheet reviireilleen.


title: Pete Clemenza

text: Ystävänsä Sal Tession petettyä Corleonen perheen, Clemenza saa vieläkin suuremman osuuden hoidettavakseen, mutta ei ehdi olemaan päämiehenä pitkään. Peter Clemenza kuolee sydänkohtaukseen vuonna 1957.


title: Nosturi

text: Nosturi on tavaroiden nostamiseen ja lyhyeen siirtämiseen tarkoitettu laite. Henkilöiden nostamiseen käytettävää nosturilaitetta kutsutaan "henkilönostimeksi".


title: Nosturi

text: Vivut ja kaltevat tasot ovat varhaisimpia teknologioita, joita ihminen on käyttänyt tehostaakseen nostamista. Ensimmäisiä nosturiksi ymmärrettäviä sovelluksia oli veden nostaminen kaivosta vivun ja vastapainon avulla ns. shadufilla, jonka periaatteeseen perustuu myös Suomessa pitkään käytetty vinttikaivo. Shaduf on tunnettu Mesopotamiassa jo noin 2000 eaa. ja sitä käytetään Afrikassa ja Aasiassa paikoin edelleenkin.


title: Nosturi

text: Nosturien varhaisesta historiasta esimerkiksi antiikin ajalta ei ole säilynyt juurikaan jäänteitä itse laitteista. Sen sijaan rakennusten jäänteitä tutkimalla voidaan tehdä päätelmiä myös rakentamisessa käytetystä nostoteknologiasta. Lisäksi on olemassa joitakin teksti- ja kuvalähteitä, kuten Vitruviuksen laaja latinankielinen tutkielma "De Architectura" sekä Heron Aleksandrialaisen kirjoitukset. Heronin kokoelman "Mekhaniká"-osassa kuvataan mekaniikan peruslaitteita ja edelleen niiden soveltamista nostokoneisiin. Samassa kirjoituksessa Heron kuvaa myös torninosturin.


title: Nosturi

text: Nostoliikkeen muuntaminen vetämiseksi väkipyöriä ja niistä koostuvia pylpyröitä yhdistelemällä merkitsi huomattavaa edistysaskelta. Väkipyörää alkoivat käyttää kreikkalaiset 600–500-luvuilla eaa. Heiltä sen omaksuivat roomalaiset.


title: Nosturi

text: Yhden väkipyörän avulla voidaan vaihtaa nostamiseen tarvittavan liikkeen suuntaa, mutta voima ei lisäänny, päinvastoin väkipyörän ja köyden kitka aiheuttaa häviötä. Käyttämällä nostolaitteessa kolmea väkipyörää (kreik. trispastos), kahta nosturin rungossa ja yhtä liikkuvassa nosto-osassa kasvaa nostovoima kolminkertaiseksi. Vitruvius on tutkielmassaan kuvannut myös tämän nosturityypin.


title: Nosturi

text: Viiden väkipyörän avulla (kreik. pentaspostos) saavutetaan viisinkertainen voiman kasvu. Samalla noston nopeus kuitenkin vähenee vastaavasti. Kitkan lisääntyminen vähentää väkipyörien lisäämisestä koituvaa etua.


title: Nosturi

text: Lihasvoimaa välitettiin nostureihin käyttämällä köyden vetämiseen esimerkiksi laivojen ankkuripeleistä tuttua vorokkia ihmisvoimin, hevos- tai härkäkiertona. Isoissa rakennustöissä, kuten keskiaikaisia kirkkoja rakennettaessa voitiin käyttää polkumyllyä, jossa voiman tuottaa 4–5 metriä läpimitaltaan olevan pyörän sisällä kävelevä ihminen.


title: Nosturi

text: Teollistuminen lisäsi nosturien tarvetta ja kapasiteettivaatimuksia ja eräät siihen vaikuttaneet keksinnöt olivat hyödyllisiä myös nosturien kehityksen kannalta. Etenkin höyrykoneen tulo nosturien käyttövoimaksi sekä kehittyneempien rauta- ja teräsrakenteiden käyttö nosturien ulottuvuuden ja kapasiteetin lisäämiseen merkitsivät suurta muutosta varhaisempiin kehitysvaiheisiin nähden. Muun raskaan teollisuuden ja rakentamisen ohella nostureita tarvittiin laivojen rakentamiseen ja käytettäväksi satamissa laivoja lastattaessa ja purettaessa. Monet nykyäänkin toimivat nosturivalmistajat ovat peräisin teollisen vallankumouksen ajoilta.


title: Nosturi

text: Höyrykäyttöiset nosturit voitiin asentaa kiskoille, jolloin niistä tuli liikuteltavia verrattuna kiinteisiin rakennelmiin. Ennen nostureihin soveltuvan teräsvaijerin kehittämistä lastin ja nostopuomin kantamiseen ja tukemiseen käytettiin teräsketjua.


title: Nosturi

text: Nostureita käytetään tavallisesti rakennuksilla, tehtailla ja raskaiden laitteiden valmistuksessa. Rakennuksilla käytetyt nosturit, niin sanotut nostokurjet, ovat yleensä väliaikaisia rakennelmia. Teollisuudessa käytetään yleisesti kiinteästi asennettuja siltanostureita. Nostureiden ohjaus tapahtuu yleensä joko nosturin yläosassa olevasta ohjaamosta tai kauko-ohjauksella alhaalta läheltä nostettavaa kuormaa. Siltanosturit voivat olla myös pitkälle automaattiohjattuja. Tyypillinen rakennustyömailla käytettävä nosturityyppi on torninosturi.


title: Nosturi

text: Autonosturit ovat pyörillä varustettuja nostureita, jotka voidaan helposti ajaa nostopaikkaan. Näiden koneiden nostotehot ovat 20 – 1 200 tonnia ja puomin pituudet 20–180 metriä. Akseleita näissä koneissa on 2–9 kappaletta.


title: Nosturi

text: Satamissa käytetään satamanostureita irtotavaran siirtoon ja konttinostureita konttien siirtoon. Nosturialukset ovat erikoisrakenteisia laivoja tai ponttoneita. Niiden nosturilaitteistoilla voidaan esimerkiksi kääntää kaatunut alus oikein päin tai liikutella merellisten rakennelmien osia.


title: Farmarihousut

text: Farmarihousut eli farkut ovat denim-kankaasta tehdyt, useimmiten siniseksi värjätyt housut.


title: Farmarihousut

text: Farmarihousujen kantamuoto, kestävästä kankaasta tehdyt housut kehitettiin alun perin 1500-luvun Genovan kaupunkivaltiossa työhousuiksi laivaston merimiehille. Ranskalaiset kopioivat idean ja kehittivät oman kankaan, jolle antoivat nimeksi "denim". Kyseisestä kankaasta tehtyjä housuja ranskalaiset taas alkoivat kutsua kankaan väriin viittaavalla nimellä ""Bleu de Gênes"" - genovansininen. Englanninkielinen sana "jeans" muistuttaa äännettäessä sanaa "Gênes". 1700-luvulla farkut päätyivät Amerikkaan, kun brittiläiset kauppiaat myivät niitä työhousuiksi kaivos-, tehdas- ja rautatietyöläisille.


title: Farmarihousut

text: Farkkuja kehitettiin edelleen Yhdysvalloissa 1872. Saksalaissyntyisen, San Franciscoon muuttaneen kauppiaan Levi Straussin asiakas, räätäli Jacob Davis Nevadan Renosta sai idean vahvistaa farmarihousuja repeämiselle alttiista kohdista kupariniiteillä. Kestävien housujen suosio oli suuri ja Davis tajusi tehneensä tärkeän keksinnön. Davisilla ei ollut varaa hakea patenttia keksinnölleen yksin, joten hän ehdotti yhteistyötä Levi Straussille, ja he hakivat patentin yhdessä. He saivat patentin vuonna 1873 ja tuotanto alkoi ripeästi. Ensimmäiset farmarihousut valmistettiin hamppukankaasta, joka korvaantui 1800-luvun loppupuolella puuvillalla.


title: Farmarihousut

text: 1950-luvun alussa alkoivat amerikkalaiset farkut ilmestyä myös radikaalien suomalaisten nuorten pukeutumiseen, vaikka ulkomaista tuontia ei ollut. Farkkuja sai ostettua merimiehiltä satamista, tai niitä sai paketissa sukulaisilta Atlantin takaa. (Poutasuo 2006, 25-28.) Kotimaiset farkut tulivat kauppoihin 1950-luvun puolivälissä. Ensimmäisenä farmarihousujen valmistuksen aloitti helsinkiläinen työvaatteita valmistanut Vaaksa Oy. Vuonna 1954 tehtaalle ilmestyi sattumalta kanadalainen merimies, joka vaihtoi päällänsä olleet resuiset ja likaiset työhousut tehtaan siisteihin ja uusiin vaatteisiin. Merimiehen housut päätyivät mallimestari Laila Anttilan käsiin, joka teki niistä kaavat. Suuren suosion saaneet "länkisääriset" housut saivat nimekseen "Väiski" ja naisten mallia kutsuttiin nimellä "Can-Can". Vielä tuolloin naisten housuissa vetoketju oli sivusaumassa, koska ei pidetty sopivana sijoittaa sitä eteen. (Lappalainen & Almay 1996, 49.)


title: Farmarihousut

text:
Nykyään farmarihousut ovat hyvin suosittuja ympäri maailmaa. Erityisen suosittuja ne olivat 1970-luvulla, jolloin ne yhdistettiin samasta kankaasta valmistetun "farkkupuseron" eli "-takin" kanssa usein vapaa-ajanpuvuksi nimeltä "farkkupuku". Farkkukangasta käytetään myös laukuissa, takeissa ja jopa minihameissa.
Tiukkoja farkkuja sanotaan ""pillifarkuiksi"" ja löysiä farkkuja kutsutaan myös ""lökäreiksi"".
Tunnettuja perinteisiä farmarihousujen valmistajia ovat Levi Straussin mukaan nimetty Levi's, Lee ja Wrangler.


title: Kajsa Bergqvist

text: Kajsa Margareta Bergqvist (s. 12. lokakuuta 1976 Sollentuna, Ruotsi) on entinen ruotsalainen korkeushyppääjä, maailman- ja Euroopan mestari sekä olympiamitalisti.


title: Kajsa Bergqvist

text: Bergqvist vietti lapsuutensa Sollentunassa yhdessä isänsä, äitinsä ja isoveljensä kanssa. Hän harrasti monia lajeja, muun muassa jalkapalloa, lentopalloa, sulkapalloa, uintia ja maastohiihtoa. Kymmenvuotiaana hän siirtyi yleisurheilun pariin, ja harrasti siinäkin useampia lajeja 15 ikävuoteen saakka, jolloin alkoi keskittyä täysipainoisesti vahvimpaan lajiinsa, korkeushyppyyn. Tuolloin hänen seuransa Turebergs FK:n valmentajaksi tuli Bengt Jönsson.


title: Kajsa Bergqvist

text: Vuonna 1994 Bergqvist voitti nuorten MM-hopeaa, 1995 nuorten EM-hopeaa ja 1997 alle 23-vuotiaiden EM-hopeaa. Ensimmäisissä aikuisten arvokilpailuissaan 1995 sisäratojen MM-kisoissa Barcelonassa hän oli 13. ja samana kesänä Göteborgin MM-kisoissa hän karsiutui finaalista.


title: Kajsa Bergqvist

text: 2000 sisäratojen EM-kilpailuissa hän voitti kultamitalin tuloksella 200. Samana vuonna Sydneyn olympialaisissa hän saavutti pronssia tuloksella 199. 2001 sisäratojen MM-kisoissa maaliskuussa Lissabonissa hän voitti maailmanmestaruuden tuloksella 200. Samana vuonna elokuussa ulkoratojen MM-kisoissa Edmontonissa hän sijoittui pronssille tuloksella 197.


title: Kajsa Bergqvist

text: 2002 halli-EM-kisoissa Wienissä Bergqvist saavutti hopeaa tuloksella 195, mutta saman vuoden elokuussa Münchenin EM-kisoissa hän voitti Euroopan mestaruuden tuloksella 198. Maaliskuussa 2003 halli-MM-kisoissa Birminghamissa Bergqvist saavutti jo toisen sisäratojen MM-kultansa tuloksella 201. Saman vuoden elokuussa Pariisin MM-kisoissa hän oli jälleen pronssilla.


title: Kajsa Bergqvist

text: 2004 alkuvuodesta Bergqvistille tehtiin jalkaleikkaus. Kun hän testasi heinäkuussa hyppykuntoaan Båstadissa, hän loukkasi vasemman akillesjänteensä ja oli loppukauden sivussa. Näin häneltä jäivät väliin Ateenan olympiakisat ja seuraavan talven hallikausi.


title: Kajsa Bergqvist

text: Kesäksi 2005 Bergqvist kuntoutui ja huipensi kautensa maailmanmestaruuteen Helsingin MM-kisoissa tuloksella 202.


title: Kajsa Bergqvist

text: 4. helmikuuta 2006 Arnstadtissa Saksassa Bergqvist hyppäsi uudeksi sisäratojen maailmanennätykseksi 208 cm. Göteborgin EM-kilpailuissa 2006 hän sijoittui kolmanneksi tuloksella 201 cm.


title: Kajsa Bergqvist

text: Bergqvist ilmoitti 7. tammikuuta 2008 lopettavansa uransa.


title: Kajsa Bergqvist

text: Bergqvist on ollut naimisissa ohjaaja-näyttelijä Måns Herngrenin kanssa. Vuosina 2011–2014 hän seurusteli Kristina Norrbyn kanssa. Bergqvist avioitui vuonna 2016 Hanna Havnen kanssa.


title: Kajsa Bergqvist

text: Urheilu-uransa jälkeen Bergqvist on toiminut kommentaattorina SVT:n lähetyksissä Timanttiliigasta.


title: Lumièren veljekset

text: Lumièren veljekset, Louis Jean (5. lokakuuta 1864 Besançon, Ranska – 6. kesäkuuta 1948 Bandol) ja Auguste Marie Louis Nicholas (19. lokakuuta 1862 Besançon, Ranska – 10. huhtikuuta 1954 Lyon), olivat kinematografin – liikuteltavan elokuvakameran, kehityslaitteen ja elokuvaprojektorin yhdistelmän – keksijöitä ja varhaisimpia elokuvaohjaajia ja elokuvantekijöitä.


title: Lumièren veljekset

text: Veljekset tekivät lukuisia elokuvaan ja valokuvaukseen liittyviä keksintöjä. 13. helmikuuta 1895 patentoidun kinematografin lisäksi he keksivät muun muassa filmin kulkua helpottavat reiät filminauhan reunoissa. Ensimmäinen kinematografilla kuvattu elokuva oli 45 sekunnin mittainen "La sortie des usines Lumière", "Työläiset lähtevät Lumièren tehtaasta", joka kuvattiin 19. maaliskuuta 1895. Tehdas oli veljesten isän tehdas, jossa valmistettiin kemikaaleja ja valokuvauslevyjä. Rakennuksessa on nykyisin elokuvateatteri..


title: Lumièren veljekset

text: Lumièren veljekset järjestivät 28. joulukuuta 1895 Pariisin Salon indien du Grand Caféssa maailman ensimmäisen maksullisen elokuvanäytöksen. Historialliseen näytäntöön oli kutsuttu Pariisin kulttuuriväkeä. Liput maksoivat yhden frangin. Mukana oli myös tuleva elokuvaohjaaja Georges Méliès, joka elokuvanäytöksen jälkeen yritti ostaa projektorin Lumièren veljeksiltä. Tämän maailman ensimmäisen maksullisen elokuvanäytöksen ohjelmistoon kuuluivat seuraavat elokuvat:Paikalla ei ollut ainuttakaan lehdistön edustajaa, mutta muutamassa päivässä sana oli jo kiirinyt niin pitkälle, että paikalle kerrotaan jonottaneen tuhansia ihmisiä.


title: Lumièren veljekset

text: Tammikuussa 1896 Lumièren veljekset aiheuttivat sensaation 50 sekunnin pituisella dokumentilla L'Arrivée d'un train en Gare de la Ciotat ("Juna saapuu asemalle"). Sen väitetään aiheuttaneen väkijoukossa paniikin heidän luullessaan veturin ajavan valkokankaalta yleisön joukkoon. Lyhytelokuvassa junan nähtiin saapuvan etäältä Ciotatin rautatieasemalle ja lähestyvän yleisöä. Tuohon aikaan elokuvien leikkausta ei tunnettu, ja kamera pysyi paikallaan, joten 50 sekuntia kestävät lyhytelokuvat kuvasivat jokapäiväisiä tapahtumia. Niitä onkin toisinaan pidetty ensimmäisinä dokumenttifilmeinä.


title: Lumièren veljekset

text: Vuonna 1896 he esittelivät kinematografia Bombayssa, Lontoossa, New Yorkissa, Kanadassa, Argentiinassa sekä Egyptissä. Veljesten mielestä elokuva oli kuitenkin keksintö vailla tulevaisuutta, vaikka he saavuttivat kaupallista menestystä myymällä kinematografeja ja esittämällä lyhytelokuvia. Veljekset keskittivät huomionsa värivalokuvaukseen ja vuonna 1903 he patentoivat värivalokuvausmenetelmän "Autochrome Lumière", joka tuli markkinoille vuonna 1907.


title: Lumièren veljekset

text: Lumière-yhtiö oli merkittävä valokuvaustuotteiden valmistaja Euroopassa. Tuotemerkki Lumière katosi markkinoilta yhtiön yhdistyessä Ilfordin kanssa.


title: Elbe

text: Elbe (, , sorb. Łobjo, ) on yksi Keski-Euroopan suurimmista joista ja tärkeä vesiväylä. Se virtaa Tšekin ja Saksan läpi ja laskee Pohjanmereen. Elbe on 1 165 kilometriä pitkä. Se oli DDR:n ja Saksan liittotasavallan rajajoki.


title: Elbe

text: Elben estuaari ulottuu Hampurista Cuxhaveniin. Siinä on hiekkasärkkiä ja mutaisia matalikkoja. Pääuoma on merkitty poijuin ja pengerretty. Pääuomaa on syvennetty asteittain 1800-luvun lopun 4,5 metristä 1990-luvun 14,5 metriin. Pääuoman ruoppaus on vähentänyt virtaamaa sivu-uomissa.


title: Elbe

text:
Vuorovesi nousee joessa Geesthachtiin Hampuriin yläpuolelle, johon asti joki muuttaa suuntaansa vuoroveden vaiheiden mukaan. Hampurin kohdalla normaali korkeusvaihtelu on 2,4 metriä, mutta myrskyvuoksi voi saada joen tulvimaan kaupunkiin.
Elben suurimmat sivujoet ovat Vltava, Saale ja Havel. Muita sivujokia ovat muun muassa Mulde, Eger/Ohře, Elster ja Iser/Jizera. Yksi pienistä sivujoista on Hampurin läpi virtaava Alster. Havelin sivujoki Spree virtaa Berliinin läpi. Myös Kielin kanavan kautta virtaa vettä Elbeen.


title: Elbe

text: Joki kulkee muun muassa Dresdenin, Magdeburgin ja Hampurin kautta. Laivaväylä Euroopan kolmanneksi suurimpaan satamaan, Hampurin satamaan, kulkee Elbeä pitkin. Joki on yhteydessä Itämereen Elbe–Lyypekki-kanavan kautta sekä Havelin, Spreen, Spree–Oder-kanavan ja Oderin kautta kuin myös Oder–Havel-kanavaa ja Oderia pitkin. Elbe on lähes koko matkaltaan purjehduskelpoinen: rahtiliikenne on mahdollista aina Tšekin Chvaleticeen, lähelle Pardubiceä asti.


title: Elbe

text: Elben valuma-alue on kaikkiaan 148 268 km². Noin 2/3 alueesta on Saksaa ja noin kolmannes Tšekkiä. Pieni alue kuuluu myös Puolaan ja Itävaltaan.


title: Elbe

text: Elbe oli yksi Euroopan saastuneimmista joista toisen maailmansodan ja 1980-luvun välillä. 1800-luvulla Hampuri otti juomavettä Elbestä, ja myös viemärit johdettiin sinne. Tämä johti koleraepidemiaan vuonna 1892.


title: Elbe

text: Itä-Saksan ja Tšekkoslovakian teollisuuspäästöt romahtivat talousuudistusten myötä, ja veden laatu parani huomattavasti. Edelleen joessa on paljon levää, ja kun se kuolee alajuoksulla syntyy happikatoa ja kalakuolemia Hampurin seudulla kesäaikaan.


title: Elbe

text: Kemikaalien määrä vedessä on vähentynyt, mutta kaloissa on edelleen sellaisia pitoisuuksia fenoleita ja muita vierasaineita, että niiden markkinoiminen ruokakalaksi on vaikeaa. Ajoittain on puhuttu suosituksista Elben kalan syömisen rajoittamiseksi. Joen varren lämpövoimalaitokset käyttävät jokivettä lauhdutukseen, mikä johtaa paikallisiin lämpenemisiin ja huonontaa kalojen elinoloja.


title: Elbe

text: 2000-luvulla joesta on tavattu aiemmin Välimerelle kuuluneita lajeja: paksuhuulikeltti, rusotäplämullo ja sardiini ("Sardina pilchardus").


title: Hentii

text: Hentii () on yksi Mongolian 21 provinssista. Se sijaitsee maan itäosassa Ulan Batorin itäpuolella ja rajautuu Dornodin, Sühbaatarin, Dornogovin, Govisümberin, Tövin ja Selengen provinsseihin sekä Ulan Batorin kaupunkiin ja pohjoisessa Venäjään. Siellä on vuoden 2010 väestönlaskennan mukaan 65 335 asukasta ja sen pinta-ala on 80 300 neliökilometriä. Provinssin pääkaupunki on Öndörhaan.


title: Hentii

text: Hentii tunnetaan alueena, jossa Tšingis-kaani syntyi ja varttui aikuiseksi.


title: Hentii

text: Alue jakautuu 18 pienempään osaan, sumiin. Ne ovat:


title: The Cars

text: The Cars oli yhdysvaltalainen uuden aallon rockyhtye. Se perustettiin Bostonissa 1970-luvulla. Yhtyeeseen kuului laulaja ja rytmikitaristi Ric Ocasek, laulaja ja basisti Benjamin Orr, kitaristi Elliot Easton, kosketinsoittaja Greg Hawkes ja rumpali David Robinson. Yhtye teki levytyssopimuksen Elektra Recordsin kanssa vuonna 1977. Ensimmäinen albumi oli "The Cars" vuodelta 1978. Yhtye julkaisi 1970–1980-luvuilla yhteensä seitsemän kulta- ja platinalevyä. Niihin kuuluu myös lokakuussa 1985 julkaistu "Greatest Hits" -kokoelma. Yhtyeen viimeiseksi 1980-luvun studioalbumiksi jäi "Door to Door" vuodelta 1987. Yhtye vahvisti hajoamisensa helmikuussa 1988.


title: The Cars

text: 1990-luvun lopulla liikkui huhuja yhtyeen perustamisesta uudelleen, mutta laulaja, basisti ja keulahahmo Benjamin Orr kuoli haimasyöpään lokakuussa 2000. Vuonna 2010 yhtyeen hengissä olevat jäsenet kuitenkin kokoontuivat Ric Ocasekin johtamina yhteen uuden albumin äänittämiseksi. Seuraavana vuonna julkaistu albumi "Move Like This" nousi seitsemännelle sijalle Yhdysvaltain Billboard-listalla.


title: Benjamin Orr

text: Benjamin Orr (8. syyskuuta 1947 – 3. lokakuuta 2000) oli yhdysvaltalaisen rockyhtyeen The Carsin basisti ja yksi laulajista. Hänen ristimänimensä oli Benjamin Orzechowski ja hän syntyi Ohiossa venäläis-tšekkoslovakialaiseen perheeseen. Molemmat Orrin vanhemmista olivat muusikkoja.


title: Benjamin Orr

text: Orr opetteli lapsena soittamaan lukuisia soittimia, kuten kitaraa, bassokitaraa, kosketinsoittimia ja rumpuja. 1970-luvuilla Orr soitti yhtyeessä Cap'n Swing, joka esiintyi lähinnä bostonilaisilla yökerhoilla. Yhtyeen hajottua vuonna 1975 Orr perusti uuden aallon rockyhtye The Carsin. Hän oli siinä helmikuuhun 1988 saakka, jolloin yhtye hajosi.


title: Benjamin Orr

text: The Carsin hajoamisen jälkeen Orr lähti soolouralle ja perusti kolme uutta yhtyettä. Huhtikuussa 2000 hänellä kuitenkin todettiin haimasyöpä, johon hän kuoli saman vuoden lokakuussa.


title: Joey Zasa

text:
Joey Zasa on kuvitteellinen amerikanitalialaisen rikollisperheen päämies Francis Ford Coppolan ohjaamassa elokuvassa "Kummisetä osa III" (1990). Häntä näyttelee elokuvassa Joe Mantegna.
Joey Zasa on perinyt Corleonen perheen liiketoiminnat 1970-luvulla ja ottanut palvelukseensa Vinnie Mancinin, joka on edesmenneen mafioso Sonny Corleonen poika. Vinnien setä Michael Corleone on siirtänyt perheen liiketoiminnat laillisiin säätiöihin, mutta omaa vielä vaikutusvaltaa rikollisperheiden neuvostossa.


title: Joey Zasa

text: Zasa joutuu riitoihin Michaelin kanssa ja yrittää toisen rikollispäällikön Don Altobellon kanssa raivata Corleonen ja muut vanhemmat mafiapäälliköt pois tieltään. Kummisetä-elokuville tyypillisessä verilöylyssä Michael Corleone ja Vincent Mancini onnistuvat kuitenkin pakenemaan.


title: Joey Zasa

text: Michael Corleonen jouduttua sairaalaan, isänsä tempperamenttisen ja väkivaltaisen luonteen perinyt Vinnie tappaa Zasan.


title: Amazonas

text: Amazonas voi tarkoittaa jotakin seuraavista neljästä eteläamerikkalaisten valtioiden osa-alueesta, joiden kaikkien nimi on johdettu Amazonjoesta ("Río Amazonas"). Sana "Amazonia" viittaa Amazon-jokea ympäröivään laajaan sademetsäalueeseen kokonaisuutena. Se on monen Etelä-Amerikan valtion alueella.Muita merkityksiä:


title: Vorschmack

text: Vorschmack on itäeurooppalainen liharuoka. Se valmistetaan jauhetusta lihasta, sipulista, vedestä ja anjoviksesta tai sillistä. Suuritöisemmissä ohjeissa liha ruskistetaan ensin ja jauhetaan sitten, helpommissa ohjeissa käytetään jauhelihaa. Liha voi olla lampaan- tai naudanlihaa, ja joissakin ohjeissa mukaan jauhetaan myös sikaa. Vorschmackia haudutetaan uunissa useita tunteja, ja se tarjotaan uuniperunoiden tai perunamuusin kanssa. Lisukkeisiin kuuluvat myös smetana, etikkasäilykkeet ja snapsi.


title: Vorschmack

text: Vorschmack mainitaan usein C. G. E. Mannerheimin lempiruoaksi. Mannerheimin kerrotaan tuoneen sen Puolasta, mutta ruoan alkuperästä on muitakin käsityksiä.


title: Vorschmack

text: Alkuperäinen vorschmackin valmistustapa on saanut rinnalleen erityisesti retkeilyssä ja veneilyssä käyttökelpoisen nopeasti valmistuvan ”veneilijän vorschmackin”, jossa liha korvataan purkitetulla kypsällä lampaan-, poron-, sian- ja naudanlihalla sekä tähän lisättävällä sipulilla, valkosipulilla, smetanalla, anjoviksella ja tomaattisoseella. Tämän reseptin on kehittänyt jo 1970-luvulla keittiömestari Eero Mäkelä.


title: Vorschmack

text: Sana "Vorschmack" tarkoittaa sananmukaisesti saksaksi esimakua.


title: Lenkkimakkara

text: Lenkkimakkara on vaalea homogeenisen makkaramassan muodostama ruokamakkara, paksumpi kuin nakki. Se on usein lenkin muotoinen, koska se on aikoinaan kypsennetty vartaaseen pujotettuna. Muoto on antanut makkaralle nimen. Lenkkimakkaraa käytetään enimmäkseen ruoanvalmistukseen palasina, esimerkiksi makkarakastikkeeseen tai makkarakeittoon. Sitä voi myös grillata tai valmistaa uunimakkaraksi, mutta toisin kuin grillimakkaran kuori, lenkkimakkaran kollageeni- tai muovikuori ei ole tarkoitettu syötäväksi. Lenkkimakkaraa voi käyttää myös kylmänä arkisiin voileipiin tai salaattiin.


title: Lenkkimakkara

text: Lenkki- ja grillimakkaroita tavataan lämmittää hiili-, kaasu- ja sähkögrilleissä. Lenkkimakkaraa valmistetaan usein myös uunissa tai saunan kiukaalla lämmittämällä, jolloin makkara usein kiedotaan folioon. Makkaraa lämmitetään syötäväksi toisinaan myös mikroaaltouunissa tai paloiteltuna paistinpannulla.


title: Lenkkimakkara

text: Kesäisin makkaroiden grillaaminen grillissä on suosittua. Makkaroita voidaan paistaa nuotiolla tai sisätiloissa takassa. Erityisesti juhannus on Suomessa makkaran sesonkiaikaa.


title: Lenkkimakkara

text: Makkaramassasta valmistetaan myös pihvejä, jotka paistetaan pannulla tai uunissa.


title: Mustikkapiirakka

text:
Mustikkapiirakka on perinteinen leivonnainen. Se syntyy uunissa taikinapohjasta ja mustikoista. Taikina on yleensä muro-, sokerikakku- tai pullataikinaa. Mustikoiden sekaan sekoitetaan usein perunajauhoja ja sokeria, jotta ne muodostavat kiinteämmän massan uunissa, eikä täyte valu pitkin. Mustikkakerroksen päälle voidaan vielä taiteilla nauhoja piirakkataikinan tähteistä.
Mustikkapiirakka tarjotaan usein vaniljakastikkeen kera.